Usvojene odluke od izuzetne važnosti za građane Prokuplja - Topličke Vesti | Topličke Vesti\nAutor Ekipa Topličkih Vesti 7 mar 2019\nPROKUPLJE- Na današnjem skupštinskom zasedanju u Prokuplju, koje je predsednik Skupštine Dejan Lazić na predlog Gradskog veća, sazvao po hitnom postupku, donete su veoma važne odluke za građane Prokuplja, među kojima je i predlog Odluke o potvrđivanju Plana detaljne regulacije izgradnje Privredne zone „Hisar“, za čiju gradnju je dala podršku i Vlada Republike Srbije, na istorijskoj sednici održanoj u Prokuplju, u oktobru mesecu prošle godine.\nKako je danas na sednici istakao zamenik gradonačelnika Prokuplja, Miroljub Paunović, obzirom da se radi o jednom od najvažnijih projekata, koji će omogućiti privredni preporod Prokuplja i otvaranje novih radnih mesta, Grad Prokuplje će hitno početi izgradnju pristupnih saobraćajnica, kanala za odvod otpadnih voda i drugih potrebnih infrastrukturnih objekata, kako bi se potencijalnim stranim ulagačima i investitorima stvorili povoljni uslovi za početak izgradnje njihovih industrijskih objekata na tom prostoru.\n-Radi se o prostoru od 16 hektara, a ta površina je odlukom Vlade Republike Srbije iz svojine Republike preneta u svojinu Grada Prokuplja. Na tom prostoru biće formirana nova Industrijska zona, koja će biti veoma privlačna za investitore, kazao je Paunović.\nPrema njegovim rečima, izuzetan saobraćajni položaj, magistralni put Niš-Priština, auto-put Niš-Drač-Petlja na 300 metara od Industrijske zone je ono što će privući strane investitore da ulažu u Prokuplje.\n-To bi preporodilo prokupački i toplički kraj, rekao je Paunović.\nPročitajte i... U Prokuplju se održava Festival evropskog filma\nOn je naglasio da nova Industrijska zona predstavlja značajan privredni i radni potencijal prokupačkog kraja i podsticaj za smanjenje nezaposlenosti.\n-S pravom se možemo nadati da će, zahvaljujući novoj Industrijskoj zoni, u kojoj će mnogi, sada nezaposleni, naći posao, nezaposlenost u prokupačkom biti svedena na pet odsto, što je i prosečan nivo nezaposlenosti u zemljama Evropske unije, naglasio je Paunović.\n-Uz pomoć Vlade Srbije, mi smo u protekle četiri godine uspeli da zaposlimo preko 2.000 ljudi, a sada se nadamo da će taj broj biti mnogo veći, što će uticati na to da mladi ljudi ostanu ovde da žive, zaključio je Paunović.\nOn je naglasio da je za opremanje Industrijske zone, Vlada Srbije obezbedila blizu 500 miliona dinara i zahvalio se na takvoj podršci u razvoju ovog kraja, jer, kako je rekao, Grad Prokuplje iz svojih sredstava to nikako ne bi mogao sam da finanasira.\nNa današnjoj sednici usvojen je i predlog Odluke o angažovanju revizora za obavljanje eksterne revizije završnog računa budžeta Grada za prethodnu 2018. godinu, što je, kako je istaknuto, neophodno da bi se izveštaj o budžetu kompletirao.\nU nastavku sednice, odbornici su jednoglasno usvojili i predlog Odluke o potvrđivanju Plana detaljne regulacije „Gradskog groblja Đurevac“ u Prokuplju, čijom će se izgradnjom, kao je rečeno, rešiti višedecenijski problem nedostatka pogrebnog prostora na postojećem starom Gradskom groblju.\nKako je danas na sednici Skupštine rečeno, u susret novoj građevinskoj sezoni, potrebno je hitno izgraditi neophodnu infrastrukturu i obezbediti građevinske dozvole, kako bi se omogućila brža gradnja objekata na novom groblju.\nDanas je jednoglasno usvojen i predlog Rešenja o utvrđivanju prava ustanovljenja stvarne službenosti bez naknade u korist EPS-a, za parcelu na kojoj će se graditi 12 kuća za stanovanje u romskom naselju Mala Guba u Prokuplju.\nRadi se o neophodnosti izgradnje potrebne infrastrukture i dovođenja struje do ovog dela romskog naselja, na kome će, tokom ove građevinske sezone, biti sagraćene kuće koje su postradale u poslednjoj poplavi prilikom izlivanja reke Toplice.\nReč je o drugoj fazi projekta gradnje, koju finansira Evropska unija, a kojim će se znatno poboljšati uslovi za život Roma.\nTokom prve faze tog projekta, izgrađen je zaštitni bedem na Toplici, u dužini od 225 metara i Stražavačkoj reci od 160 metara, čime je trajno rešen problem plavljenja naselja Mala Guba i dela Industrijske zone u kojoj je fabrika „Leoni“, koja upošljava oko 2.000 radnika.\n-U toku je parcelacija zemljišta i nakon izgradnje infrastrukture i trafo-stanice, počeće gradnja kuća za romske porodice, čulo se na zasedanju.\nSkupština je danas usvojila i ostavku direktorke Centra za socijalni rad u Prokuplju Snežane Vukadinović, a za vršioca dužnosti direktora te ustanove imenovan je Milan Lazić, diplomirani socijalni radnik iz Prokuplja.\nKratak url URL: https://toplickevesti.com/?p=462587


Do sada je testirano ukupno 160.428 uzoraka, a SARS-CoV-2 je potvrđen kod 18.190 osoba\nNOVI IZVJEŠTAJ U BiH u protekla 24 sata preminulo 10 osoba, 225 novozaraženih\nTrenutno su aktivna 3.253 slučaja pozitivna na SARS-CoV-2\nU Bosni i Hercegovini je u posljednja 24 sata, prema podacima entitetskih zdravstvenih institucija, registrirano 225 novozaraženih koronavirusom, a preminulo je 10 osoba.\nU protekla 24 sata, Zavodu za javno zdravstvo Federacije BiH prijavljena su 1.223 uzorka, od kojih je 161 pozitivan na SARS-CoV-2. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom i Posavskom.\nDo sada je testirano ukupno 160.428 uzoraka, a SARS-CoV-2 je potvrđen kod 18.190 osoba. Zaključno s današnjim danom, u Federaciji BiH izliječena su 14.401 pacijenta, a u protekla 24 sata oporavak je zabilježen kod 109 pacijenata. Trenutno su aktivna 3.253 slučaja pozitivna na SARS-CoV-2.\nU protekla 24 sata, Zavodu za javno zdravstvo Federacije BiH prijavljeno je 7 novih smrtnih ishoda. S današnjim danom, ukupan broj smrtnih ishoda na području Federacije BiH je 536, i to 354 muškaraca i 182 žene.\nDo sada je u RS potvrđeno 9.470 slučajeva virusa korona, a preminulo je ukupno 314 osoba kod kojih je potvrđen test na novi virus korona. U RS, od novog virusa korona, do sada se oporavilo ukupno 6.425 osoba, a testirano je ukupno 80.698 osoba. Ukupan broj hospitaliziranih u RS je 161, u Univerzitetsko kliničkom centru RS 57, a u općim bolnicama 104. U RS pod zdravstvenim nadzorom trenutno je 3.183 osoba, a nadzor je završen kod 61.179 osobe.\n01.10.2020 u 12:24\n30.09.2020 u 12:12


Donjecka Republika spremna da predloži Kijevu nove lokacije za povlačenje snaga - Sputnjik Srbija\n11:44 15.12.2019 (osveženo 12:01 15.12.2019) Preuzmite kraći link\n„Spremni smo da izvršimo povlačenje snaga i sredstava na svim punktovima koje je dogovorila kontakt-grupa u slučaju da strane dođu do konsenzusa o dopuni okvirnog rešenja, punom reciprocitetu, reciprocitetu i poštovanju sveobuhvatnog prekida vatre sa ukrajinske strane“, objasnio je Jakubov.\nOn je naglasio da DNR pozdravlja odluke „Normandijske četvorke“ u vezi sa postignutim prekidom vatre u Donbasu i novim lokacijama za povlačenje snaga i sredstava.\nOdredi samoproglašene Donjecke Narodne Republike potpuno su se povukli sa deonice na liniji razgraničenja kod naselja Petrovsko početkom novembra.\nSamit „četvorke“ u Parizu\nPrvi samit lidera država „Normandijske četvorke“ (Rusija, Ukrajina, Francuska i Nemačka) za poslednje tri godine održan je u Parizu 9. decembra. Nakon sastanka strane su usvojile zajedničku izjavu u kojoj su istakle svoju posvećenost Minskim sporazumima.\nU dokumentu se navodi da bi do kraja marta 2020. trebalo da se izvrši povlačenje snaga na tri nove tačke kontakt-linije u Donbasu. Osim toga, šefovi država pozvali su da se do kraja godine obezbedi primirje i oslobađanje zarobljenika prema formuli „svi za sve“.\nSledeći sastanak u „normandijskom formatu“ treba da se održi za četiri meseca.\nTakozvani „normandijski format“ pregovora o Ukrajini postoji od juna 2014. godine, kada su, tokom obeležavanje 70. godišnjice iskrcavanja saveznika u Normandiji, lideri Rusije, Ukrajine, Francuske i Nemačke prvi put razgovarali o rešavanju sukoba u Donbasu. Od tada je održan niz telefonskih razgovora i samita, kao i kontakata ministara spoljnih poslova.\nPeskov: Na samitu „Normandijske četvorke“ nije bilo sudbonosnog proboja\npovlačenje snaga, Ukrajina, DNR


Evropa iracionalno strahuje od islamskih zajednica\nPo mišljenju Žozelin Cezari (Jocelyne Cesari), pariskog profesora, islamofobija u Evropi nije podstaknuta verskim razlikama već na nju utiču četiri društvena faktora. Poreklo muslimanskim imigranata, njihov uglavnom niži socijalni status, kulturne navike i strah:\n"Ove oblasti diskriminacije mogu da koriste i muslimani i nemuslimani na ideološki način. Ako neki musliman nastoji da paušalno stavi u isti koš socijlane nejednakosti i konkretne primere diskriminacije, ističući da to znači da je cela Evropa protiv islama i zato su svi zapadnjaci neprijatelji - onda se stvara jaz. S druge strane, nemuslimanski živalj sklon je sličnom razmišljanju, doživljavajući sve muslimane kao iste, ujedinjenu grupu koja ugrožava ne samo posao starosedeocima, pronalaženje stana, već i ključne vrednosti evropskog društva."\nIslamski teoretičar Tarik Ramadan smatra da takve ideološke generalizacije podstiču dalju diskriminaciju muslimana i stvaranje osećanja kod njih da su žrtve. On ističe da vlasti u Evropi podležu iracionalnom strahu od islamskih zajednica. Ramadan to objašnjava ekonomskim teškoćama na starom kontinentu, sve većim prilivom imigranata, slabljenjem nacionalnog identiteta i zabrinutošću građana za bezbednost nakon poslednjih terorističkih napada. Kao rezultat, po njegovom mišljenju, evropski muslimani su maltene na ivici progona koji podsećaju na pogrom Jevreja tridesetih godina prošlog veka. Ramadan naglašava da kao i Jevreje tada, politička većina u Evropi optužuje muslimane za "dvostruki govor", odnosno da prikrivaju istinske namere, zatim "podeljenu lojalnost", stavljajući islam na prvo mesto po značaju a ne zemlju u kojoj žive i na kraju da imaju prikrivenu nameru preobraćivanja nemuslimana u svoju veru. On smatra da evropski političari donose zakone protiv muslimanske manjine:\n"Zakoni za koje se svi zalažemo ne primenjuju se na način na koji bi želeli. U stvari, kada verujete svojim građanima, koristite zakon tako da ih integrišete. Ako pak ne verujete nekim građanima onda primenjujete pravne akte na način da zaštite sebe od njih. Isti tekst, ali se ne tumači na isti način."\nZato je, po njemu, nužna nova definicija šta znači biti Evropljanin, koja ne bi isključivala ikoga i zasnivala jednakosti svih građana. Istovremeno, Žozelin Cezari ocenjuje da su muslimanski intelektualci i dalje veoma konzervativni i da bi trebalo da se više čuje njihov glas kako u zalaganju za dijalog među građanima islamske veroispovesti tako i za tolerantan odnos sa drugima.


“BCBP ne dozvoljava da ovaj pritisak na one koji se bore za slobodnu i demokratsku Srbiju bude zataškan i od ministarstva zahteva hitan i jasan odgovor na pitanje ‘koji su osnovi sumnje da se oni bave finansiranjem terorizma i pranjem novca'”, navodi se u saopštenju.\nTa organizacija civilnog društva ocenjuje da je ovakav potez vlasti uzrokovan njenom potrebom “da svaki kritički i slobodnomisleći glas u Srbiji uguši”.\n“Stavljanje BCBP i njegovog programskog direktora na spisak mogućih finansijera terorizma zapravo predstavlja otvorenu pretnju upućenu ‘neposlušnima’ i upozorenje ostalima da ne preispituju ono što režim u Srbiji radi. Skandalozno je da se to dešava dve decenije nakon demokratskih promena, kada su građani porazili ovakve autoritarne ideje”, smatraju u BCBP-u.\n“U poslednja dva meseca smo svedoci mafijaških obračuna”, piše u saopštenju i navode se nerasvetljena batinanja na ulicama, manipulacija sa brojem umrlih i smena lekara koji su kritikovali odgovor države na pandemiju COVID-19.\nNavode se, takođe, nerazjašnjeni poslovni uspesi osoba bliskih vlasti, konfuzije u vođenju spoljne i bezbednosne politike Srbije, napadi na novinare i na Savet za borbu protiv korupcije i na predstavnike institucija EU od strane vlasti.\nZbog nerasvetljenih slučajeva nasilja, napada na novinare, predstavnika EU i nezavisnih organa, kao i nejasnih podataka o broju umrlih koji su doveli do smene više lekara, BCBP očekuje da će i predstojeći izveštaj Evropske komisije o napretku Srbije u procesu evrointegracija biti “najnepovoljniji do sada”.\n“Za ovakvu ocenu će biti odgovorna isključivo vlast koja sve intenzivnije podriva vladavinu prava i obračunava se sa civilnim društvom. BCBP će zajedno sa domaćim i međunarodnim partnerima nastaviti da insistira na razrešenju afere koju je pokrenula Uprava za sprečavanje pranja novca Ministarstva finansija, a o daljim koracima će javnost biti blagovremeno obaveštena”, zaključuje se u saopštenju.


RT, koji finansira Kremlj, saopštio je da je razočaran pokušajem Ministarstva inostranih poslova Velike Britanije da "iza zatvorenih vrata" naruši projekat, bez ikakvog kontakta s njegovim tvorcima. Ruski mediji su preneli ovu vest i rekli da se radi o udaru na sam Kremlj.\nRuski medij je nalog "@BrithsEmb1917" koristio u svojstvu avatara zvanični grb Ministarstva inostranih poslova Velike Britanije, a u opisu je navedeno da je to "Zvanični nalog Ujedinjenog Kraljevstva u Ruskoj Imperiji na Tviteru".\nNalog je kreirao RT radi projekta "1917LIVE" koji govori o istoriji revolucije u Rusiji, a u kojem navodno učestvuju osobe koje su bile savremenici ovih događaja.\nList "Gardijan" je preneo da je nalog bio blokiran zbog žalbe britanske vlade. Predstavnik britanskog ministarstva je potvrdio da je ovaj resor obavestio Tviter o korišćenju vladine simbolike bez odgovarajuće dozvole.\n- Obavestili smo "Tviter" o nezvaničnoj stranici koja koristi simboliku vlade Njenog veličanstva bez dozvole - rekao je sagovornik agencije.\n- Veoma nas je razočarala činjenica što je, bez obzira na podršku akademskih, diplomatskih, medijskih i političkih krugova u mnogim zemljama, Ministarstvo inostranih poslova Velike Britanije i u sferi saradnje počelo da podriva projekat, ne povezavši se s njegovim tvorcima - izjavio je rukovodilac Odeljenja za unapređenje društvenih mreža RT-a Ajvor Kroti.


Studenti traže ostavku rektora, nastava redovna | Autonomija\nStudenti traže ostavku rektora, nastava redovna\nStudentski plenum Filološkog fakulteta saopštio je da je odluka o obnavljanju nastave doneta jer su svesni da su fizički ugroženi\nNa Filološkom fakultetu u Beogradu od danas će početi redovno održavanje nastave nakon dvonedeljne blokade zbog protesta studenata, koji su između ostalog tražili smanjenje školarina i da na budžetu studiraju svi koji imaju 48 poena.\nStudentski plenum Filološkog fakulteta saopštio je rano jutros da je odluka o obnavljanju nastave doneta jer su svesni da su fizički ugroženi, kao i zbog brojnih pritisaka.\n„Svi pritisci su se pokazali nedovoljnima za prekid blokade, te je uprava Filološkog fakulteta pribegla upotrebi fizičke sile, kao poslednjem ‘argumentu’, nakon što su neistine dekana Aleksandre Vraneš bile razbijene tokom njenog razgovora sa studentima na Plenumu“, kaže se u saopštenju Plenuma.\nDodaje se da Plenum smatra da s obzirom da je protest na Filološkom fakultetu, koji je započet blokadom nastave 17. oktobra, bio miran, da je obnova nastave trenutno jedini način da se izbegne eskalacija konflikta.\n„Ne želimo da kolege izlažemo fizičkom nasilju od strane profesora, posebno ne kada su oni već izloženi pljački i ekonomskim ucenama od strane Fakulteta i Univerziteta“, kaže se u saopštenju.\nPlenum naglašava da studenti u protestu ne odustaju od svojih legitimnih zahteva: ograničavanja visine školarine na svim državnim fakultetima na tri minimalne mesečne plate, statusa budžetskog studenta za sve one koji ostvare 48 ESPB, ukidanja rangiranja i vraćanja apsolventskog statusa, apsolventskog staža i apsolventskih ispitnih rokova za studente koji studiraju po Zakonu o visokom obrazovanju iz 2006. godine, kao i smenu rektora Branka Kovačevića.\nNa Filozofskom studenti i dalje blokiraju nastavu\nStudenti Filozofskog fakulteta u Beogradu nastavljaju sprečavanje održavanja nastave zahtevajući da na budžetu studiraju svi koji imaju 48 bodova, uvođenje apsolventskog staža i da školarine ne premašuju tri minimalne mesečne plate.\nČlan Plenuma studenata Filozofskog fakulteta koji je želeo da ostane anoniman rekao je jutros agenciji Beta da se blokada nastave nastavlja dok se ne ispune njihovi zahtevi.\nTaj student je istakao i da će danas u podne Plenum Filozofskog fakulteta u Novom Sadu odlučiti da li će se i u toj visokoškolskoj ustanovi blokirati nastava.\nStudenti Filozofskog fakulteta od 20. oktobra sprečavaju održavanje nastave, a na Filološkom je nastava do danas bila blokirana od 17.oktobra, sa istim zahtevima.


HTC korporacija imenovala vinstona K. S. Junga za finansijskog direktora HTC korporacija imenovala vinstona K. S. Junga za finansijskog direktora – Personal magazin\nHTC korporacija, svetski lider u inovacijama i dizajnu mobilnih telefona, danas je objavila da je Vinston K. S. Jung postavljen za novog finansijskog direktora. Kao finansijski direktor, Jung će biti…\nHTC korporacija, svetski lider u inovacijama i dizajnu mobilnih telefona, danas je objavila da je Vinston K. S. Jung postavljen za novog finansijskog direktora.\nKao finansijski direktor, Jung će biti stacioniran na Tajvanu i odgovaraće generalnom direktoru HTC-a, Piteru Čou, a biće zadužen za sve poslove iz oblasti finasija, računovodstva, upravljanja rizikom i pomoćnog upravljanja, investicionih odnosa, poslovne analize i kontrole, kao i poslove upravnog odbora.\nPre nego što se pridružio kompaniji HTC, Jung je bio finansijski direktor kompanije Shin Kong Financial Holding, gde je odigrao ključnu ulogu u uspehu kompanije, a takođe je držao ključne pozicije u kompaniji McKinsey & Co u Hong Kongu. Jung je stekao zvanje magistra društvenih nauka na smeru ekonomija na Univerzitetu u Hong Kongu, a zvanje doktora nauka na Varton biznis školi pri Pensilvanijskom univerzitetu. “Zadovoljan sam što smo Vinstona postavili za novog finansijskog direktora, njegovo dugogodišnje iskustvo i nova perspektiva doprineće stalnom uspehu HTC-a”, rekao je Čou.\nHM Čeng, dosadašnji finansijski direktor HTC-a, povući će se iz kompanije i preuzeće savetodavnu ulogu u Upravnom odboru HTC-a. Čeng se pridružio kompaniji u septembru 2006. godine i uspešno je uspostavio ceo finansijski sistem, a bio je i jedna od ključnih osoba koje su dale svoj doprinos uspostavljanju sistema korporativnog upravljanja HTC-a i njegovom opštem finansijskom uspehu.\nHTC korporacija imenovala vinstona K. S. Junga za finansijskog direktora was last modified: December 23rd, 2010 by Redakcija\nRNIDS i MTID potpisali Sporazum o saradnji u oblasti upravljanja Internetom\nObeležen Dan propagandista Srbije


Fordov "EcoBoost" - motor godine - Bizlife.rs\nFordov “EcoBoost” – motor godine\n09:24 Keln, 24/06/2017\nČlanovi žirija su pohvalili kombinaciju performansi, efikasnosti u potrošnji goriva i tehnologiju. Jednolitarski EcoBoost je do sada osvojio 10 nagrada Međunarodni motor godine, uključujući rekord – tri puta je proglašen ukupnim pobednikom, kao i “Najboljim novajlijom“.\n„Naš 1,0-litarski EcoBoost motor je promenio poredak u ’igri’, postavljajući novi reper za kompaktne, motore sa štedljivom potrošnjom – svojim sofisticiranim EcoBoost turbo punjenjem, direktnim ubrizgavanjem goriva i dvostruko nezavisnim, varijabilnim vremenom rada bregastih vratila”, kaže Joe Bakaj, potpredsednik za razvoj proizvoda u Ford Evropa. “Sa čak 10 nagrada za međunarodni motor godine pod našom lentom, i dalje pronalazimo načine da podignemo granice inženjeringa pogonskih grupa i pružimo još veću korist našim kupcima od ovog priznatog malog motora”.\n“Fordiva beba – EcoBoost je i dalje najbolji 1,0-litarski motor sa trocilindarskim dizajnom, uprkos novijim pogonskim grupama koje dolaze na scenu”, kaže Dean Slavnich, kopredsednik 19. panela za izbor Međunarodnog motora godine, koji je održan u Štutgartu u Nemačkoj, i glavni i odgovorni urednik magazina Engine Technology International. “Još impresivnije je da je to prva pogonska grupa koja osvaja titulu u svakoj godini nominacije.”\nauto industrija ford


Borac i Željezničar Sport tim za trofej Kupa grada | BL Portal\n8. Juna 2021. 20:19\nJuniori banjalučkog Borca su kao gosti savladali BSK sa 5:1 u polufinalu Kupa Banjaluke.\nMladi fudbaleri sa Gradskog stadiona za trofej će da se Bore protiv Željezničar Sport tima koji je ranike obezbijedio plasman u finale, koje će da bude odigrano na krsnu slavu grada, Spasovdan, u četvrtak (18 časova).\nKako piše SrpskaInfo, meč će imati humanitni karakter pošto će u sklopu Gtadskog stadiona biti postavljene hanitarne kutine u koje će gledaoci moći da ubace novčani prilog za Banjalučanina Slobodana Kesića koji je usljed pogoršanog udravstvenog stanja izgubio vid.\nUtakmici će pored brojnih zvanica prisustvovati ministar za porodicu, omladinu i sport Sonja Davidović, gradonačelnik Draško Stanivuković i predsjednik Skupštine grada Mladen Ilić.\nTags: finale, fudbal, Kup grada Banjaluka\nBorel i Varhelji: Poricanje genocida i veličanje zločinaca protiv vrijednosti EU\nFK Rudar čeka novog direktora: Darko Milunović napustio upravu kluba


17. Avg 1999 16:39 (GMT+01:00)\nVladika hvostanski Atanasije Rakita za "Glas" o odvođenju Srpkinja i Albanki u javne kuće na Kosovu\nVerujem da Amerikanci otimaju Srpkinje\nU blizini improvizovanih javnih kuća smešteni Amerikanci i Englezi\nBEOGRAD - Vest o tome da vojnici Kfora otimaju žene od muževa, sestre od braće, majke od sinova i odvode ih u improvizovane javne kuće u okolini Prištine, objavljena nedavno u našim novinama, izazvala je nedoumice i nepoverenje među svima koji su do sada verovali mirovnim snagama na Kosovu.\nTri Srbina koji tvrde da su im vojnici oteli žene i odveli ih u javne kuće u Prištini, odlučili su da se vrate na Kosovo i da se sami obračunaju sa vojnicima Kfora, jer trenutno ne može da im pomogne ni jedna državna institucija. Naime, i ministarstva i policija su im, prema njihovim tvrđenjima, nudili da sačekaju da se ceo slučaj ispita kako bi im onda pomogli.\nIpak, prljavi poslovi mirovnjaka na Kosovu naišli su na najveću osudu Srpske pravoslavne crkve.\nVladika hvostanski Atanasije Rakita poslednjih meseci mnogo vremena je provodio u Pećkoj patrijaršiji i dobro je upoznat sa svim nemilim događajima na Kosovu. U ekskluzivnoj izjavi za "Glas" on kaže:\n- S obzirom da sam se uverio u to šta se sve događa na Kosovu, verujem da javne kuće postoje. Izjave Srba sa Kosova koji su vam se obratili za pomoć ne mogu biti lažne jer u delu gde oni tvrde da se nalaze improvizovane javne kuće i da su čuli da se govori engleskim jezikom smešteni su Amerikanci i Englezi. Ne znam da li će i kako predstavnici Kfora uspeti da opravdaju ili sakriju sve to šta se događa. Verovatno će demantovati ili tražiti neke izgovore. Kao predstavnik Srpske pravoslavne crkve oštro osuđujem sve što se na Kosovu čini Srbima, a pogotovu ovakav gnusan čin - objašnjava vladika Atanasije.\nGovoreći o događajima na Kosovu, on naglašava da je situacija u pećkoj oblasti drugačija. Tamo nema Srba, pa se ovakvi događaji ne dešavaju. Nije upoznat da li vojnici Kfora tamo obavljaju prljave poslove sa Albankama. On smatra da najverovatnije i to postoji samo se o tome ne govori.


Kuzmanović za MONDO: Nisam potpisao za Želju! | MONDOBA\nKuzmanovic za MONDO Nisam potpisao za Zelju\n24. November, 21:11\nKuzmanović za MONDO: Nisam potpisao za Želju! 0 Podijeli Podijeli na facebook Podijeli na twitter Podijeli na viber Pošalji na mail\n21.05.2014. / 19:29 19:36\nKuzmanović za MONDO: Nisam potpisao za Želju!\nAutor Bojan Jakovljević 21.05.2014. / 19:29 19:36\nFudbaler Zvijezde iz Gradačca i mladi reprezentativac BiH Mićo Kuzmanović u razgovoru za MONDO negirao informaciju da je potpisao ugovor sa Željezničarom!\nIzvor: MONDO/Redžep Kadrić\nPojedini mediji u BiH prenijeli su informaciju da je Mićo Kuzmanović, mladi osamnaestogodišnji napadač, koji je ponikao u Modriča Maximi, a u protekloj sezoni sa dosta uspjeha nosio dres Zvijezde Gradačac, potpisao ugovor sa sarajevskim Željezničarom.\nKontaktirali smo Kuzmanovića, koji je za MONDO potvrdio da se radi o dezinformaciji.\n"Apsolutno nikakve istine nema u tome da sam potpisao za Željezničar. Vidio sam da su pojedini mediji objavili tu informaciju, što me je zaista iznenadilo, jer ni mene, a ni mog menadžera niko iz Sarajeva nije kontaktirao", rekao je na početku razgovora za MONDO mladi napadač, koji je ove sezone na 23 utakmice u crveno-bijelom dresu postigao četiri gola.\nKuzmanović nije mogao da vjeruje kada je pročitao da je posao već završen, odnosno da će naredne sezone igrati u klubu sa "Grbavice".\n"Prijatelji me zovu, čestitaju mi, a ja nemam pojma o čemu se tu radi. Zaista, nikakvih razgovora nije bilo sa čelnicima Željezničara. Ranije su me zvali neki klubovi, ali nikakvi dogovori nisu postignuti. Imam još godinu dana ugovor sa timom iz Gradačca i koncentrisan sam samo za nastupe u dresu Zvijezde i mlade reprezentacije BiH", naglasio je Kuzmanović.\n"Zmajeve" muče povrede\nAvdukić: Čast je biti dio spektakla u Brazilu\nBičakčić u Hofenhajmu, da "pojača odbranu"\nU Gradačcu će sutra biti odigran prijateljski meč humanitarnog karaktera između "A" i mlade reprezentacije BiH, a selektor "zmajića" Vlado Jagodić za ovaj meč pozvao je i Kuzmanovića.\n"Nadam se da ću dobiti priliku u sutrašnjem meču. Svakom igraču čast je da nastupa za reprezentaciju, pa tako i meni. Vjerujem da će mi selektor Jagodić pružiti šansu, jer ne igra se svaki dan protiv Džeke, Pjanića…", iskren je mladi napadač Zvijezde iz Gradačca.\nDuel u Gradačcu igra se u četvrtak od 17 časova na stadionu "Banja Ilidža".\nFK Željezničar NK Zvijezda zmajevi reprezentacija BiH


Prikazano je gađanje simuliranim artiljerijskim divizionom, koje su predstavljale tri baterije sa po dva oruđa – 155 mm “nora” B-52 top haubica, modernizovani raketni lanser “oganj”, digitalni i modularni, kao i dva lansera tipa “alas”.\nNa poligonu “Nikinci” gađanje su posmatrali predstavnici Belorusije, Mađarske, Slovenije i Grčke, a tokom posete delegacijama partnerskih zemalja predstavljena su i različita pešadijska sredstva, saopšteno je iz Ministarstva odbrane.\nPredstavljeni su i kompleti zaštitne balističke opreme unapređenih performansi, nova familija savremenog streljačkog naoružanja – jurišne i snajperske puške, nišani za naoružanje uključujući i video-nišan koji omogućava gađanje iz zaklona, optoelektronski sistemi za izviđanje bojišta, naoružana robotizovana zemaljska platforma, oklopni transporter 8×8 i oklopno vozilo 4×4.\n“Mi redovno razmenjujemo informacije, pre svega tehničke prirode, da bismo uspostavili saradnju i na nekim zajedničkim projektima. U poslednjih nekoliko godina su se akumulirali ti sastanci u kojima su predstavljane karakteristike naših oružanih sistema, pa je za nekoliko partnerskih zemalja organizovana ova demonstracija najbitnijih oružja i sistema koja se sada uvode u naoružanje Vojske Srbije i za koje su oni pokazali interesovanje”, naglasio je pomoćnik ministra Miloradović.\nNekada prodavali municiju, sada složene borbene sisteme\nMinistar odbrane Aleksandar Vulin je rekao da je odbrambena industrija Srbije u stanju da pred veoma značajnim armijama sveta pokaže svoja najnovija dostignuća.\n“Do sada smo uglavnom proizvodili i prodavali municiju, a sada smo u stanju da proizvedemo i prodamo složene borbene sisteme i da izađemo na svetsko tržište”, naglasio je ministar Vulin.\nOdbrambena industrija Srbije postoji pre svega da bi opremila Vojsku Srbije, ukazao je ministar.\n“Zato smo u stanju da modernizujemo našu vojsku za mnogo manje novca nego bilo koja druga zemlja”, istakao je Vulin.\nPogledajte OVDE koji Srbin je hakovao Pentagon.\nPredhodna vest OSLOBOĐENA STRATEŠKA PLANINA: Pobeda nakon tri dana krvavih borbi\nSledeća vest SUOČIO SE SA VELIKOM TUGOM: Naježićete se kada SAZNATE detalje o NASTANKU velikog hita Dine Merlina!


Molba visokom predstavniku da proglasi odluku o privremenom finansiranju FBiH - Klix.ba\nMolba visokom predstavniku da proglasi odluku o privremenom finansiranju FBiH\n26.12.2006. u 12:12\nIz Parlamenta Federacije Bosne i Hercegovine u Sarajevu u toku dana će biti upućena molba visokom predstavniku za BiH Christianu Schwarzu-Schillingu da on proglasi odluku o privremenom finansiranju FBiH za prva tri mjeseca naredne godine, saznaje Agenciji FENA.\nZa ovakvo obraćanje OHR-u odlučio se Muhamed Ibrahimović, predsjedavajući federalnog Predstavničkog doma u dosadašnjem četvorogodišnjem mandatu, zbog otežanog procesa konstituiranja vlasti u Federaciji.\nU uobičajenim okolnostima odluku te vrste donosi Parlament pošto mu je prethodno predloži Vlada. Nedavno je Vlada odobrila ovu odluku, ali njena procedura u Parlamentu zasad je zaustavljena jer treba konačno da je odobre oba parlamentarna doma, a nijedan još nije konstituiran dokraja nakon oktobarskih izbora u BiH. Druga solucija, za kojom poseže Muhamed Ibrahimović, jeste - intervencija visokog predstavnika.\nOdluka o privremenom finansiranju potrebna je radi kontinuiteta finansijskih tokova u Federaciji. Ona, kao u aktuelnoj situaciji, premošćava trenutni nedostatak federalnog budžeta za iduću godinu kao akta koji na kraju tekuće godine odobravaju također Vlada i Parlament.\nSlična situacija u vezi s privremenim načinom finansiranja u Federaciji desila se 2002. godine, kada je intervenirao tadašnji visoki predstavnik Paddy Ashdown, napominje Muhamed Ibrahimović.\nHorta Bin Ladenu: "Pokaži ljubav prema kršćanima"


"Lisice" kradu pojačanje "Pevcima" - Sportske.net\n"Lisice" kradu pojačanje "Pevcima"\nUprava Lestera nalazi se blizu dogovora sa sjajnim defanzivcem.\nTotenhem dovodi Sonovog sunarodnika?Ljorente - Svuda pođi, kući dođiNeverovatno, prokletstvo Totenhema od 25 godinaDva lica Totenhema, Murinjo u svom stilu, ipak u finalu ove sezone!Vorm častio Junajted, preokret na Vembliju\nKako prenosi portugalska "A Bola", Lester je veoma blizu dogovora sa Portom oko transfer desnog beka Rikarda Pereire.\nPortugalski reprezentativac igra sjajnu sezonu u dresu "Zmajeva", koji su na pragu osvajanja titule u Primeiri.\nPereira je upisao 24 nastupa u ligi i sedam u Ligi šampiona, pritom je postigao dva gola u upisao pet asistencija.\nPoznato je da je za njegove usluge još od minulog leta zainteresovan i Totenhem, ali prevagu u korist Lestera pravi strateg tima sa "King Pauera" Klod Puel, koji je sa Pereirom sarađivao u sezoni 2015/16 u redovima francuske Nice.\nOvaj 24-godišnji Portugalac ima otpusnu klauzulu od 35 miliona evra, a prema pisanju portugalskog lista, Lester i Porto će se naći na cifri koja je blizu te.


Zavirite u londonski dom koji je inspirisan najpopularnijim portretom Dejvida Bouvija\nArhitektonski studio Owl Design ističe se modernom estetikom koju otkriva u svakom prostoru koji dizajnira.\nPop kultura je najveći izvor inspiracije za dizajnere koji su nedavno kreirali impresivan stan u britanskoj prestonici, koja je oličenje optimizma i elegancije. Kuća je građena 80-ih godina i njeni vlasnici su želeli da daju "živost" i u najmanjem uglu. Tako je zasnovan postojeći raspored uz dodatak modernih detalja koji su dramatično nadogradili sve prostore.\nPrimećujemo da su pastelne boje protagonisti i daju notu svežine celom rezultatu. Ova paleta se savršeno "vezuje" sa svim ostalim nijansama, a posebno sa bezvremenskom i elegantnom belom. Svi delovi kuće dokazuju koliko jedinstveni različiti tonovi mogu da se kombinuju jedni sa drugima, kao što je hladna siva zajedno sa zemljanom bež i svetlo žutom. Isto važi i za smelu crnu, sa veoma svetlom nijansom braon, ali i sa ljubičasto-crvenom u pojedinim detaljima.\nUprkos činjenici da je umetnost protagonista, a modni dodiri daju boju i dimenziju, primećujemo da je osećaj harmonije snažno obezbeđen, u bilo kojoj tački, gde god da pogledate. Ništa suvišno u krajnjem rezultatu, već naprotiv, sve se neverovatno povezuje. Najvažniji vrhunac ove kuće je činjenica da su arhitekte inspiraciju crpele iz legendarnog Dejvida Bouvija, tačnije iz njegovog popularnog portreta koji je ušao u istoriju. Boje slike koja se nalazi u jednom od hodnika kuće, paleta je na kojoj je zasnovan ceo dizajn stana.\nKnjige, svećnjaci i impresivni ćilimi koji su zauzeli svoje mesto na stolovima, podu i drugim površinama daju posebnu notu luksuza. Takođe. u domu dominiraju moderne linije, geometrija i apstraktni obrasci koji nadograđuju konačni rezultat počevši od ulaza u kuću do spavaćih soba i kupatila.\nKao bonus ove kuće, moglo bi se reći da je to njena privilegovana lokacija, u samom srcu Londona. Na ovaj način vlasnici ove kuće imaju koristi i imaju mogućnost da budu na pešačkoj udaljenosti od svog radnog okruženja.\nU galeriji pogledajte kako izgleda impresivan dom inspirisan portretom legendarnog umetnika!


Jeftini trikovi | Glas Srpske\nSDS se odavno okrenuo populističkim potezima i navodnoj brizi za građane, a potvrđuje to i njihov najnoviji prijedlog o ukidanju akciza na gorivo namijenjenih za putnu infrastrukturu.\nViše od stotinu miliona maraka je već prikupljeno i čeka da se rasporedi da bi putna infrastruktura mogla nesmetano da se gradi, a SDS bi svojim prijedlogom da ukine izvor finansiranja i da Srpsku ostavi sa najlošijim putevima u regionu. Akcize jesu donijele povećanje cijene goriva za 18 feninga po litru, ali ne i njegovo drastično poskupljenje, koje je potom uslijedilo usljed rasta cijene nafte na svjetskom tržištu, na koje teško mogu da utiču i velike sile poput Amerike i Rusije, a kamoli nejaka BiH.\nMada su sve stranke koje čine i vlast i opoziciju potpisale Reformsku agendu u kojoj je navedeno da se moraju naći garancije za sredstva potrebna za izgradnju puteva, odmah nakon potpisa SDS, odnosno stranke Saveza za promjene zaboravile su šta su obećale evropskim zvaničnicima. U cijeloj priči ne bi bilo ništa sporno da su eventualno za izgradnju putne mreže našle neku alternativu ili povoljniju opciju, ali bez aduta i valjanih poteza, populistički su posegnuli za ukidanjem akciza vjerujući da će tu šarenu lažu narodu prodati uz lažno obećanje da će mu nakon toga biti bolje. Oni koji smatraju da je bolje putovati pohabanim putevima ili makadamom umjesto savremenim saobraćajnicama jedino mogu povjerovati ovakvim potezima.\nKada se ima u vidu odnos snaga među onima koji odlučuju o zakonskim prijedlozima u Parlamentu BiH jasno je da će ovaj SDS-ov predizborni da se raspadne poput mjehura od sapunice. Sve ovo ne vodi nijednoj drugoj konstataciji do onoj da je SDS, toliko otuđen od realnosti i ogrezao u želji da satanizuje Srpsku i njene institucije, već odavno nezaustavljivo krenuo u rasipanje, pa stoga i ne čude gotovo svakodnevne gužve na izlaznim vratima ove stranke.\nKako vrijeme do izbora neumitno teče, jasno je da polako ali sigurno odbrojava i časovnik za ovu stranku, koja se već odavno otuđila od naroda, realnosti i nekadašnjih ideja na kojima je nastao narodni pokret. Cirkusijada poput ove sa akcizama samo je jedna u nizu epizoda koja je od ove nekada ozbiljne stranke napravila to što danas jeste.+++


Higsov boson na dohvatu ruke\nLaboratorija CERN u Ženevi\nNaučnici u laboratoriji CERN, u Ženevi, kažu da ih ohrabruju nova merenja koja su pokazala da su možda na pragu pronalaženja neuhvatljive subatomske čestice zvane Higsov boson. Istraživači u sada ugašenom američkom Tevatronskom akceleratoru, u okolini Čikaga, kažu da su oprezno optimistični prema vestima iz CERN-a.\nVesti koje stižu iz CERN-ovog Velikog hadronskog sudarača, u kome se subatomske čestice sudaraju brzinom blisko brzini svetlosti, uzbuđuju naučnike širom sveta. Profesor Univerziteta države Floride, Jakobo Konigsberg, sarađuje u traganju za Higsovim bosonom. Ako bude pronađen, kaže on, to će rešiti jednu od najtrajnijih misterija fizike.\n“Misterija postojanja mase jedno je od fundamentalnih pitanja pred nama”, kaže Jakobo Konigsberg.\nU kontrolnoj sobi Nacionalne laboratorije Fermi, direktno povezanoj sa CERN-om, Konigsberg pažljivo analizira rezultate najnovijih testova u Velikom hadronskom sudaraču. Kolege iz Ženeve upravo su mu javile specifičnu oblast u kojoj se boson možda pojavio.\n“Broj pojava koje očekujemo u podacima iz ovog regiona veći je nego što bi bio da Higsovog bosona nema. Svi su veoma uzbuđeni zbog mogućnosti da ga najzad pronađemo”, kaže Konigsberg.\nAli u Fermilabu, fizičar Robert Roser je sumnjičav.\n“Oba slučaja pokazuju verovatnoću od između jedan prema 50 i jedan prema 100 da se signal pojavi. A to nije mnogo ubedljivo”, kaže Roser.\nRoser, koji je posetio CERN nekoliko dana pre vesti o napretku u potrazi, kaže da ni u Evropi nisu svi ubeđeni da je otkriće na pomolu.\n“Niko nije otvarao šampanjac. Sve je bilo kao i obično. Ljudi su pričali o pojedinačnim analizama. Niko nije ništa slavio pa mislim da su i u Evropi oprezni”, kaže Rosen.\n“Još se ne može isključiti mogućnost da su ovo rezultati nečega što samo liči na Higsov boson. Na žalost, situacija je još uvek nejasna”, kaže Konigsberg.\nAli situacija ipak odražava snagu Velikog hadronskog sudarača u odnosu na Tevatron, koji je ugašen u septembru.\n“Hadronski sudarač je građen da prevaziđe Tevatron, ali u Tevatronu su bile razrađene mnoge metode koje se danas koriste u Hadronskom sudaraču”, kaže Konigsberg.\nMeđutim, još ima šanse da Tevatron pruži dokaze koje naučnici traže. Roser i njegov tim još analiziraju dobijene podatke i rezultati se očekuju u martu.\n“Ako postoji, naći ćemo ga tokom 2012. Ako ne postoji – i to ćemo objaviti takođe ove godine”, kaže Roser.\nRobert Roser kaže da će naučnici, ako pronađu Higsov boson, možda nekoliko decenija provesti pokušavajući da ga shvate.


Dojče banka prekida polovanje sa Donaldom Trampom – The PRESTIGE\nOvo piše Njujork Tajms pozivajući se na neimenovani izvor upoznat s planovima banke.\nPrema izvještaju američke Kancelarije za državnu etiku od 31. jula prošle godine i bankarskim izvorima, Dojče banka je najveći Trampov kreditor čija potraživanja iznose oko 340 miliona dolara na ime zajmova odobrenih “Tramp organizaciji”, predsjednikovoj krovnoj grupi koju trenutno vode njegova dva sina, prenosi Rojters pisanje njujorškog lista.\nPotez Dojče banke dolazi nakon što je Signature banka, preko koje Tramp, prema izvještaju etičke Kancelarije, obavlja plaćanja i ima račune za poslove na tržištu novca, pozvala predsjednika da podnese ostavku, navodi se u tekstu.\n„Ostavka predsjednika… u najboljem je interesu naše zemlje i američkog naroda“, objavila je Signature banka na svojoj veb stranici.\nPortparol Dojče banke odbio je danas komentar na članak Njujork Tajmsa. “Tramp organizacija” nije odmah odgovorila na mejl da prokomentariše pisanje lista jer je isteklo regularno radno vrijeme kompanije, a kancelarija za štampu u Bijeloj kući nije odgovarala na telefonske pozive, dodaje Rojters.\nKristijana Rilej, šefica za poslovanje Dojče banke u SAD-u, osudila je u postu na Linkedinu prošle nedjelje nasilje Trampovih pristalica 6. januara u Vašingtonu.


Ministarstvo unutrašnjih poslova obeležilo je danas centralnom svečanošću svoj Dan na kome je prikazalo sposobnosti i veštine svojih pripadnika, kao i opremu i vozila sa kojima raspolaže, a predsednik Republike Srbije Aleksandar Vučić poručio je da pripadnici MUP-a štite našu slobodu, spokoj, mir i bezbednost.\n„Neretko imam priliku da čestitam, ali nikada sa takvim strahopoštovanjem kao kada se srećem sa vama, pripadnicima srpske policije. Sa ljudima koji na svoj posao odlaze svako jutra sa svešću da je povratak kući svake večeri neizvestan. Zato se divim i vašim porodicama koje vas čekaju i koje možda jedine razumeju težinu vašeg posla“, istakao je Vučić.\nPredsednik je naglasio da su pripadnici Ministarstva unutrašnjih poslova ti koji omogućavaju građanima da žive bez straha i dodao da oni omogućavaju napredak, štite zakon i građane bez obzira na pol, versku i drugu pripadnost, našu decu i budućnost, a ne vlast i upravu.\nPrema njegovim rečima, uloga policije se često poistovećuje sa represijom, zamera im se što su strogi, nekada blagi i poslednji su kada se dele priznanja.\nVučić je naveo i da sada, kada je odlučeno da se za pripadnike službi bezbednosti obezbede stanovi po povoljnim cenama, neki govore da je želja da se time obezbedi i potplati represivni aparat kako bi nekog štitio.\n"Nama niko ne treba da nas štiti, već samo oni koji će da štite našu decu", poručio je Vučić.\nIstakavši rezultate koje je policija ostvarila u prva četiri meseca ove godine, koji su znatno bolji u odnosu na isti period prethodne, Vučić je naglasio da će učiniti sve da policija dobije priznanje kakvo zaslužuje i da tu podršku dobije i kroz veće plate.\nPotpredsednik Vlade i ministar unutrašnjih poslova dr Nebojša Stefanović naglasio je da je srpska policija dokazala da je garant stabilnosti i bezbednosti.\nStefanović je istakao da se pripadnici Ministarstva unutrašnjih poslova svakodnevno bore sa organizovanim kriminalom i dodao da na teritoriji Srbije ne postoji nijedna ozbiljna kriminalna grupa koja može da ugrozi državu, niti kriminalac koji ne strepi od privođenja pravdi.\nMinistar je naglasio da je ponosan na sve pripadnike Ministarstva koji su zajedničkim radom, jedinstvom i kolegijalnošću postigli odlične rezultate.\n„Zahvaljujući tom predanom radu u prethodnih 12 meseci zabeležen je najmanji broj krivičnih dela u poslednjih 10 godina, ali i najmanji broj ubistava u poslednjih 30 godina. U prethodnoj godini zaplenili smo više od 4,1 tonu narkotika i procesuirali 1.700 ljudi u ovim akcijama. To je rekordna zaplena narkotika deceniju unazad“, rekao je Stefanović.\nPrema njegovim rečima, u prva četiri meseca u Srbiji zabeležen je najmanji broj poginulih u saobraćaju od kada se vodi statistika.\n„Od početka primene novog zakona imamo 37 odsto manje stradalih, a ove godine u odnosu na prethodnu 10.000 manje povređenih u saobraćaju“, rekao je Stefanović.\nMinistar se zahvalio predsedniku Vučiću i vladi na podršci koju policija ima.\n„Pripadnici MUP-a su zahvaljujući toj podršci daleko opremljeniji i sigurniji u izvršavanju zadataka. Početkom godine plate su povećane 10 odsto, a pripadnici MUP u mogućnosti su da kupe stanove po povoljnijim uslovima“, rekao je Stefanović.\nMinistar je istakao da danas građani imaju priliku da vide nove uniforme i vozila i dodao da su obezbeđena sredstva i da očekuje isporuku novih vatrogasnih vozila, a početkom godine i helikoptera.\nU svečanom defileu, u kome je učestvovalo 1.200 pripadnika Ministarstva unutrašnjih poslova, prikazani su ešaloni organizacionih jedinica Ministarstva, opreme i tehnike.\nGrađani su imali priliku da vide pešadijske ešalone, ešalone policijskih patrolnih i borbenih vozila, među kojima su i borbena oklopna vozila „Lazar“ i „Miloš“.\nNa svečanosti su pripadnici Žandarmerije po prvi put izveli egzercir, a u svečanosti su pored policijskog orkestra Ministarstva unutrašnjih poslova, učestvovale i njihove kolege iz Mađarske i Poljske.


Tviter uklonio sto „ruskih“ naloga - Sputnjik Srbija\n12:41 23 Jun 2021\n19:22 23.02.2021 Preuzmite kraći link\nKako se navodi u saopštenju, radi se o dve grupe naloga. Prva se sastoji od 69 naloga koji su navodno povezani sa ruskim vlastima, a uz pomoć kojih su sprovođene aktivnosti usmerene na „slabljenje stabilnosti i pouzdanosti NATO-a“.\nDruga grupa obuhvatala je 31 nalog navodno povezan sa ruskom „Agencijom za istraživanje interneta“, preko kojih su navodno sprovođene akcije „usmerene protiv Sjedinjenih Američkih Država i Evropske unije“.\nU saopštenju se dodaje da su uklonjeni i neki nalozi povezani sa Iranom i Jermenijom. Mreža od 238 iranskih naloga optužena je za pokušaj ometanja javne rasprave na američkim predsedničkim izborima u oktobru 2020. godine.\nRanije su društvene mreže Tviter i Fejsbuk više puta blokirale naloge povezane sa Rusijom. U junu 2020. godine je portparolka ruskog Ministarstva spoljnih poslova Marija Zaharova pozvala američke internet platforme da preispitaju svoje pristupe u svetlu blokiranja naloga projekta „Lideri Rusije“ i drugih naloga iz Rusije. Prema njenim rečima, restriktivne mere rukovodstva društvenih mreža imaju karakter politički obojene cenzure.


22.09.2018 u 23:55\n„Kolo” obeležava sedam decenija postojanja\nNapunili su 70 godina, a snage imaju kao da im je 18. Prve igračke korake pružili su još 1948, a ove godine ulaze u 71. sezonu – ansambl „Kolo”. Svoj prvi beogradski koncert u novoj sezoni nazvanoj „Momentum” održali su na sceni Centra za kulturu „Vlada Divljan” na Paliluli. – Ovom koncertu prethodili su mnogobrojni nastupi u okviru 71. umetničke sezone, koje smo održali u sklopu obeležavanja jubileja, 70 godina rada. Pomenućemo samo najznačajnije: gostovanje u Turskoj, gradovima Vojvodine, centralne Srbije, na Kosovu i Metohiji, a bili smo učesnici i na dva spektakularna koncerta na Tašmajdanu, u okviru obeležavanja 60 godina Radio televizije Srbije... Ali na tome se ne zaustavljamo. Pred nama su mnogobrojni izazovi i ovo je tek početak – kaže Milo Radoman, pi-ar ansambla\n04.01.2018 u 13:15\nBez njega nema ni slavlja, ni veselja\nKraj godine obeležila je izuzetna vest za Srbiju, ali i sve naše ljude bilo gde na planeti. Srpsko kolo uvršteno je na Uneskovu listu nematerijalnog kulturnog nasleđa čovečanstva. Posle slave, ovo je tek drugi sadržaj iz naše zemlje koji se našao na listi. Istina, nije se baš iz radosti zaigralo kolo, ali je vest izazvala pozitivne reakcije svih. Sigurno je da su se najviše obradovali igrači i svirači u brojnim kulturno-umetničkim društvima. Oni su još uvek jedini, pravi posvećenici tradicionalne narodne igre i muzike, onako kako su to bili naši preci, koji su se, naročito u zimski mesecima, dok nije bilo posla u polju, zabavljali i veselili uz kolo. I danas su porodične, kolektivne proslave nezamislive bez kola. Naravno, nije isto kada igraju profesionalci ili kad se uhvate za ruke\n27.12.2017 u 10:50\nNovogodišnji koncert ansambla „Kolo”\nFilmskim zapisom o značaju kola, tradicionalne narodne igre koja je odskora upisana na Uneskovu listu nematerijalnog kulturnog nasleđa, mnogobrojnu publiku u Kolarčevoj zadužbini dočekao je ansambl „Kolo”. A zatim se sa scene razlegla pesma „Gorom peva mali Radojica”. Pesmu su smenile „Igre iz Šumadije”, pa „Kalač”, igre iz Prizrena… Stiglo se i do narodnih igara iz okoline Niša i igara sa Stare planine i Podgrmečja. Dočarani su svadbeni običaji iz sela Koretište, na repertoaru je bilo i zahtevno „Trojno”, a čule su se i numere „Ranila Milka slavuja”, „Seja brata na večeru zvala”… Banatski motivi i „Dubočke kraljice” iz istočne Srbije takođe su obogatili ovaj novogodišnji koncert.\n12.05.2017 u 16:34\nGala koncert Ansambla Kolo 15. maja u Sava centru\nGodišnjim gala koncertom u Sava Centru 15. maja Ansambl Kolo obeležava 69 godina postojanja. Publici će se predstaviti brižljivo izabranim i marljivo spremanim programom u unapređenoj produkciji sa svežim režijskim konceptom i pred prepunom salom, jer je koncert rasprodat. Umetnička sezona pod nazivom „Energija tradicije” bila je ispunjena raznolikim, čestim i intenzivnim nastupima kao što su: prvo internacionalno otvaranje sezone u Banjaluci, koncert „Simfonija tradicije” sa Simfonijskim orkestrom i Horom RTS-a, koncerti sa tamburaškim orkestrom… Do kraja sezone Ansablu Kolo predstoji zajednički koncert sa bugarskim Ansamblom „Filip Kutev” 24. maja u Narodnom pozorištu u Beogradu kojim obeležavaju Dan slovenske pismenosti. Ova sezona je bila specifična i po implementaciji\nNarodno kolo poveli do Uneska\nUžice – Deca s raznih kontinenata, od Meksika do Tunisa, predstavljaju ovih dana svoje igre na međunarodnom festivalu „Licidersko srce” u gradovima zapadne Srbije. Pravi je to raskoš pesama, okreta, nošnji, a stižu uporedo da na folklornim radionicama u Užicu uče korake našeg narodnog kola. Igraju ersko, užičanku, kukunješ i druga, upoznaju srpsku tradiciju i širiće je svetom. Naši mali folklorci, takođe, uvežbavaju njihove igre.– Ti mladi igrači iz sveta su nadareni i brzo uče, gode im naša kola. Naučeno prikazuju na zatvaranju festivala kad se svi zajedno uhvatimo u ersko kolo (po muzici pesme „Ja brdom, a devojka dolom”). Eto, bili smo u Italiji i videli da korake našeg narodnog kola nisu zaboravila njihova deca koja su kod nas gostovala na festivalu. Zaista, mladi su najbolji i\nKinezi u kolu sa „Kolom”\nPosle Praga i Budimpešte, i u Beogradu će nam se predstaviti Centralni folklorni ansambl iz Kine na Danima kineske kulture. Sinoć su članovi tog ansambla viđeni u publici na koncertu „Kola” na Kolarcu, nakon čega će „Kolo” uzvratiti sutra uveče u „Sava centru”. Živopisne plesno-muzičke slike sa Dalekog istoka u subotu će te moći da vide i Novosađani, u...


Seljimi zahteva da se SAD uključe u dijalog - Kosovo Online\n22. Jul 2020. • 21:20 > 21:46\nIzvor: KTV, Koha\nKosovski ministar pravde Seljim Seljimi izjavio je večeras da u dijalogu između Kosova i Srbije treba da bude veća uključenost američkog rukovodstva.\nSeljimi je u emisiji “Desku” na KTV-u rekao da je ovo uključivanje potrebno jer su SAD strateški partner Kosova i zastupaju iste vrednosti.\nPrema njegovim rečima, svako udaljavanje koje narušava ravnotežu u povezanosti sa Amerikom i Evropom može pokvariti uravnotežen pristup i da razgovori kliznu u tehnički dijalog.\n“Bliža koordinacija sa američkim mehanizmima koji su uključeni u dijalog trebalo bi da bude dostupnija”, poručio je kosovski ministar pravde.\nSeljimi: Da bi dijalog bio uspešan, potrebna koordinacija\nSeljimi je ocenio da se i EU i Sjedinjene Američke Države zalažu za zaključivanje dijaloga koji ima za cilj međusobno priznavanje.\nPrema njegovim rečima, za završetak dijaloga između Kosova i Srbije, potrebna je koordinacija sa SAD i EU.\n"Rekli smo da moramo učiniti više kako bi oni bili deo pregovaračkog stola. Moramo da koordinišemo sa EU i SAD. Takođe, SAD bi trebalo da budu deo pregovaračkog stola", rekao je Seljimi.\nIstakao je da bi u dijalogu trebalo da postoji transparentnost i naglasio da je neophodna saradnja svih političkih aktera na Kosovu.\n"Zainteresovani smo da ovaj dijalog ima više transparentnosti. Hoti je nosilac dijaloga, jer Ustav Kosova to dozvoljava, ali koordinacija treba da se vrši na transparentniji način. Mora da postoji neposredna transparentnost koja uključuje koalicione partnere i opoziciju", ocenio je Seljimi.\nSeljimi: Platforma za dijalog garantuje stabilniju poziciju u odnosu na Srbiju\nSeljimi je rekao da su već uklonjene sve prepreke za nastavak dijaloga. Kazao je da je Vlada Kosova stvorila platformu za dijalog u kojoj glavnu odgovornost ima premijer.\nPrema njegovim rečima, u dijalogu su obezbeđena dva nivoa pomoći, a prvi je forum lidera parlamentarnih stranaka i forum eksperata.\n“Ova kombinacija garantuje da ćemo imati stabilniji položaj u dijalogu sa Srbijom. Platforma ima svoje principe i oni će se sprovoditi tokom dijaloga. Premijer Hoti zatražio je od predsednika da izveštava skupštinu. Ovi principi su vodilja platforme koju će Vlada Kosova predstaviti. Ova platforma se zatim implementira sa kapacitetima koje ćemo uključiti u dijalog”, rekao je Seljimi.\nSeljimi: Skender Hiseni će formulisati razgovore, Hoti na čelu pregovora\nKosovski ministar pravde Seljim Seljimi rekao je da je na poslednjem sastanku u Briselu razgovarano o temi nestalih i ekonomskom razvoju.\nPrema njegovim rečima, po pitanju nestalih, kosovska strana insistirala je na otvaranju arhiva jugoslovenske vojske, srpske države, teritorijalne odbrane, dobrovoljaca i paravojnih grupa kako bi dobili više informacija o nestalima.\n“Za ekonomski razvoj rekli smo da se zalažemo za zajedničke projekte, ali smo naglasili da treba razgovarati o ekonomskom bilansu, jer je naš bilans negativan. Moramo doći do optimalne ravnoteže”, rekao je Seljimi.\nOn je ocenio da je imenovanje Skendera Hisenija na mesto državnog koordinatora od strane premijera Avdulaha Hotija, i da će Hiseni da formuliše norme.\nPrema njegovim rečima, pitanja o kojima je razgovarao predsednik Srbije Aleksandar Vučić i Hoti trebalo bi da se pretvore u norme, što će, kako kaže, učiniti koordinator Hiseni.\nDalje je dodao da bi vlada trebalo da pruži mogućnosti političkim strankama da se uključe kako bi se postiglo jedinstvo.\nSeljim Seljimi Briselski dijalog Vašington\n22. Jul 2020. • 21:20


Preparati za samostalnu dezinsekciju buva Topola JEFTINO - Dezinsekcija i Deratizacija Beograd EK Group\nKontakt » Dezinsekcija stršljenova Topola » Dezinsekcija buva Topola\nDezinsekcija buva u Topoli našoj firmi za dezinsekciju EK-Group ne predstavlja nikakav problem, naprotiv mi ovaj problem rešavamo za ne više od 5 minuta (u zavisnosti od kvadrature). Preparati koje koristi naša firma su poslednja reč tehnologije i učinak je 100%. Reč je o poznatim Bajerovim preparatima iz oblasti dezinsekcije. U slučaju da se nekim čudom desi da je potrebno ponoviti intervenciju, što je nemoguće, ali recimo da se dogodi čudo, dolazimo o istom trošku. Naše cene za uništavanje buva su vrlo pristupačne, a učinak je 100%.


The Bite na Zidiću: Rokenrol ima svoje mesto na sceni! - Dan u Beogradu\nNaslovna » Izlasci » Muzika » Koncerti » The Bite na Zidiću: Rokenrol ima svoje mesto na sceni!\nThe Bite (foto: DuÅ¡an VuÄkoviÄ‡)\nThe Bite na Zidiću: Rokenrol ima svoje mesto na sceni!\nU subotu, 11. avgusta od 20.00, bend The Bite nastupiće na Zidiću Doma omladine Beograda, na Platou Milana Mladenovića.\nThe Bite je nastao pre deset godina, sa željom da u svojoj muzici spoji energiju panka, čvrste rokenrol rifove, pevljive refrene i osećajnost bluza.\nOd 2016. godine delimično su promenili postavu i osvežili zvuk, ali su ostali verni kvalitetnoj muzici i dosledni ideji da treba biti svoj u onome što radiš.\nU susret koncertu na Zidiću Milica Ševarlić iz Doma omladine popričala je sa Ljiljanom Zdravković i Bojanom Savićem o aktuelnostima u bendu i na domaćoj muzičkoj sceni.\nThe Bite – intervju\nLjilja: „Kada ste poslednji put uradili nešto prvi put?“ Uostalom, ako nam ne date šansu, nikad nećete saznati da li je naš bubnjar napravio kiflice posebno za tu priliku. Šalu na stranu, pouzdano znamo da ćete čuti puno dobrog i zdravog rokenrola i osetiti dobru energiju i na ovom koncertu. Nemojte nam verovati na reč, proverite sami!\nBojan: Mi smo bend koji postoji već dugi niz godina, i mislim da smo do sada izgradili svoj zvuk, i tačno znamo šta tu „ide“, a šta ne. Međutim, kada promeniš dve izuzetno važne pozicije u bendu, pevačicu i bubnjara, kao što smo mi uradili, i to istovremeno, onda ne možeš očekivati da će sve ostati isto. I nismo ni hteli da to bude isto. Ljilja i Nebojša su doneli svoje viđenje svirke, doneli su svoj „groove“, a mi smo ih usvojili, kao što su oni usvojili nas, i to nikada ne bi išlo da nismo na istoj „talasnoj dužini“.\nNedavno ste objavili singl „Go to Hell“, a najavljujete i novi. Kada možemo očekivati album grupe The Bite?\nŠta za vas predstavlja prilika da svirate na Zidiću i šta publika može da očekuje od vašeg nastupa?\nTagovidom omladine beograda intervju izlasci koncerti koncerti na zidiću leto u beogradu muzika plato milana mladenovića the bite za dž\nPrethodni Musicology: Nova sezona u tri države\nSledeći Sedam dana u Beogradu, 9-15. avgust 2018.


Neformalna zelena odbornička grupa konstituisana u gradskom parlamentu - Sirmiuminfo\nSremska Mitrovica – Zelena odbornička neformalna grupa sa 15 odbornika u Skupštini Grada Sremska Mitrovica okupljena je oko cilja da teme zaštite životne sredine, održivog korišćenja energije i energetske efikasnosti, zaštite klime i generalno održivog razvoja, dobiju zasluženi prioritet i nađu se u fokusu prilikom odlučivanja.\nOdbornici mogu da se u uključe u Neformalnu zelenu odborničku grupu, bez obzira na političku pripadnost. Unaprediće svoja znanja iz oblasti zaštite životne sredine, održivog korišćenja energije, energetske efikasnosti, urbane mobilnosti i uopšte održivog razvoja; biće im omogućeno da se povežu sa svojim kolegama odbornicima, stručnjacima i aktivistima; da budu vidljiviji u javnosti i da se povežu sa organizacijama civilnog društva aktivnim u zaštiti životne sredine, održivog korišćenja energije i održivog razvoja.\nTamara Milković, predsednica ove grupe u Skupštine Grada Sremska Mitrovica kaže: „Neformalna zelena odbornička grupa se formira sa ciljem da se čuje glas naroda, da se odbornici povežu sa civilnim sektorom i privredom i da čujemo kakvo je njihovo mišljenje o stanju naše životne sredine, o samom održivom razvoju u našem gradu, isto tako da dobijemo inicijativu i predloge i zajedno sarađujemo na unapređenju životne sredine u Gradu Sremska Mitrovica. Zdrava životna sredina pravo je svakog čoveka, zato i jeste bitno da se odbornici svih političkih stranaka uključe i da u narednom periodu kroz tribine, seminare kroz tzv. Zelenu stolicu ugostimo predstavnike civilnog društva, privrede i Narodne skupštine i Skupštine Autonomne Pokrajine Vojvodine koji već dugi niz godina, takođe učestvuju u radu zelenih parlamentarnih grupa. Naša želja je da naš grad, ako govorimo o oblasti upravljanja otpadom, bude grad sa nula otpada, grad koji će ići ka održivom razvoju, ka uspostavljenju energetske efikasnosti jer dovoljno smo i mali i veliki kao grad da možemo da učinimo da budemo reper za sve ostale u Srbiji u ovim oblastima.”\nZelena odbornička grupa. prema njenim rečima, takođe je i jedna od aktivnosti projekta „Održivi razvoj za sve – platforma za lokalni dijalog“ u okviru programa Zajedno za aktivno građansko društvo. Nakon formiranja uslediće aktivnosti grupe u oblasti zaštite životne sredine i održivog razvoja.


Rusija dobila „Nevu“ — auto-put budućnosti - Sputnjik Srbija\n14:43 27.11.2019 Preuzmite kraći link\nPutin je rekao da je odluka o nazivu puta doneta putem javnog glasanja, a među predloženim imenima bili su i „Valdaj“ i „Dve prestonice“. Infrastruktura trase, poručio je ruski lider, biće najsavremenija, kao i sâm put.\nNovi auto-put M11 dužine 700 kilometara treba da postane pravi poligon za testiranje i primenu naprednih tehnologija, kako u IT sektoru, tako i u oblasti saobraćaja, a biće jedan od najbezbednijih u Rusiji. Prosečno vreme putovanja iznosiće oko pet i po sati, u poređenju sa prethodnih osam časova, koliko je trajao put besplatnom trasom M10 Moskva-Sankt Peterburg.\nAutoput M-11 Moskva - Sankt Peterburg\nStručnjaci su uvereni da će ovaj auto-put, pored povećanje brzine prevoza putnika i robe, dati i novi podsticaj za razvoj važnih industrijskih grana, kao i mogućnost za primenu novih tehnologija.\nPredviđeno je da se od proleća 2020. godine na auto-putu M11 započne testiranje bespilotnih vozila. Grigorij Volkov, direktor Departmana za putnu infrastrukturu, najavio je da će u naredne dve do tri godine biti otvorene posebne trake za kretanje bespilotnih kamiona. Ovaj projekat bi trebalo da smanji troškove transporta za 15 procenata, a vreme isporuke robe iz glavnog grada do Sankt Peterburga za 38 odsto. Sva tehnika za održavanje ovakve vrste modernih auto-puteva biće automatizovana.\nAuto-put M11 predstavlja visokotehnološki projekat u sferi saobraćaja, pa samim tim zahteva i razvijenu komunikacionu mrežu. Prema postojećim planovima, duž cele trase biće izgrađeno preko 100 prijemnika koji će obezbeđivati stabilan 4G signal, a mreža će početi da funkcioniše već u prvom kvartalu sledeće godine.\nInternet duž cele trase\nVjačeslav Petušenko, predsednik državne kompanije „Avtodvor“, ističe da će ceo auto-put biti pokriven mrežom pete generacije, što će omogućiti izuzetno precizno lociranje bespilotnih vozila sa mogućim odstupanjem od 5 do 10 santimetara.\nIzgradnja auto-puta M11 započeta je 2012. godine, a očekivalo se da će radovi biti završeni do 2018, pred početak Svetskog prvenstva u fudbalu. Do odlaganja završetka radova došlo je zbog nezgodnog terena prekrivenog močvarama, potrebe za izgradnjom novog mosta preko Volge, ali i otkrivanja arheoloških nalazišta koja su zahtevala prilagođavanje i promenu postojećih planova. Za izgradnju ovog auto-puta izdvojeno je oko 550 milijardi rubalja, odnosno osam milijardi evra.\nPromocija motora na gas\nIzmeđu ostalog, zamisao je da ova trasa doprinese i promociji motora na gasni pogon. Viktor Zubkov, predsednik upravnog odbora „Gasproma“, ističe da je sa predsednikom Vladimirom Putinom razgovarao o popularizaciji i razvoju tržišta gasa. Prema njegovim rečima, prednost motora na gasni pogon u odnosu na benzinske i dizel-motore je niska cena. Pres-služba „Gasproma“ izdala je saopštenje da su ove jeseni učesnici mitinga „Gas u motorima-2019“ imali mogućnost da ispitaju sposobnosti motora sa gasnim pogonom, prešavši preko osam hiljada kilometara u Rusiji, Nemačkoj, Belgiji, Srbiji, Bugarskoj i Turskoj. Ova kolona automobila je imala priliku da prođe i novom trasom M11. Postoje planovi za razvijanje guste mreže benzinskih stanica na auto-putu M11, a izgradnja je već u toku.


Šta ako Srbija zabrani uvoz 'evro 3' vozila?\nPo podacima PKS, u proteklih pet godina u Srbiju je uvezeno više od 800.000 vozila, od čega je polovina sa "evro 3" normom\nNe dimi, dobro radi. Kao singerica. I sada treba da ostavim ovaj auto da bih kupio nov, da se 'ukreditim'?, kaže za Radio Slobodna Evropa (RSE) beogradski taksista Milan Dimitrijević, vlasnik automobila "fiat marea" sa dizel motorom iz 2002. godine.\nMoguća zabrana uvoza vozila sa "evro 3" motorima, koji su prestali da se proizvode pre 15 godina i danas se smatraju značajnim zagađivačima životne sredine, otvorila je pitanje šta to u praksi znači za vlasnike tih automobila jer je prosečna starost voznog parka u Srbiji, po istraživanju Saobraćajnog fakulteta u Beogradu 17 godina.\n"Ukoliko se nastavi nekontrolisani uvoz starih, istrošenih polovnih vozila iz zapadne Evrope, mi nemamo samo problem u smislu zagađenja vazduha već i sa aspekta zbrinjavanja tokova otpada", navodi za RSE Žarko Malinović, sekretar Udruženja za trgovinu Privredne komore Srbije (PKS) koje je od Ministarstva za zaštitu životne sredine tražilo tu restrikciju.\nStatistika pokazuje da se najviše traže automobili stariji od decenije, koji spadaju u prevaziđenu tehnologiju "evro 3" i "evro 4".\n"Evro 3" standard u zemljama Evropske unije stupio je na snagu 2000. godine. Hrvatska se toj normi prilagodila pre ulaska u EU. Bosna i Hercegovina "evro 3" ukinula je 2016, kao i "evro 4" prošle godine. Severna Makedonija pre pet godina zabranila je uvoz vozila starijih od 15 godina, Crna Gora je krajem 2018. zabranila uvoz "evro 3", dok se na Kosovo dozvoljava uvoz svih vozila, bez obzira na starost. Albanija je početkom 2019. zabranila uvoz vozila koja ne ispunjavaju "evro 5" standard ili su starija od 10 godina.\nPo podacima PKS, u proteklih pet godina u Srbiju je uvezeno više od 800.000 vozila, od čega je polovina sa "evro 3" normom. Takođe, 50 odsto ukupnog voznog parka starije je od 10 godina što, kako tvrde u Udruženju za trgovinu, dokazuje da je Srbija svojevrsno groblje automobila.\nPo procenama sajta Polovni automobili, najvećeg portala u državi za oglašavanje vozila, dve trećine uvezenih automobila su sa dizel motorima, koji na Zapadu polako nestaju sa tržišta zbog veće emisije ugljen-dioksida.\n"Ljudi se češće odlučuju za dizele zato što manje troše. U pitanju je ekonomska logika. Njihov mesečni račun za gorivo je niži ako imaju auto na dizel umesto benzinca", kaže za RSE Branislav Grković PR sajta Polovni automobili.\nStatistika tog sajta pokazuje da se najviše traže vozila od 1.000 do 2.000 evra, dok je više od polovine pretraga u kategoriji do 5.000 evra, što u praksi znači da je najviše interesenata za automobile starije od decenije koji spadaju u prevaziđenu tehnologiju "evro 3" i "evro 4".\nOvi podaci dokazuju da se, i kada su u pitanju automobili, stvari svode na ekonomiju jer su platežne mogućnosti građana Srbije niže nego u zemljama Evropske unije odakle stižu korišćena vozila. Prema podacima Republičkog zavoda za statistiku, prosečna plata u Srbiji u novembru 2019. bila je 479,2 evra.\nTaksista Milan Dimitrijević kaže da sebe još ne vidi u vozilu koje zadovoljava evropske standarde.\n"Ja bih vrlo rado nov auto. Ali nema šanse, kada pogledate naš standard, realno ne mogu da odvojim toliko", kaže Dimitrijević.\nSaobraćaj je 20 posto zagađenja\nRepublička Agencija za zaštitu životne sredine izračunala je da saobraćaj u Srbiji u zagađenju vazduha učestvuje sa šest do 20 odsto, u zavisnosti od merenih parametara. Ako bi zabrana uvoza "evro 3" stupila na snagu to bi, osim ograničenog doprinosa ekologiji, za građane najpre značilo manje mogućnosti za kupovinu jeftinih automobila.\nŽarko Malinović iz Privredne komore Srbije navodi da je ideja da se podstakne domaće tržište 'polovnjaka'.\n"Na taj način produžavamo i životni vek tih vozila koja su već registrovana u Srbiji. Ne propagiramo zabranu vožnje 'evro 3' automobila, kako nam neki spočitavaju, niti smo protiv građana sa niskim platežnim mogućnostima", kaže Malinović.\nMinistarstva zaštite životne sredine i trgovine, koja bi mogla da budu nadležna za pripremu novog propisa, nisu se precizno izjasnila o eventualnom roku i detaljima.\nMinistar: 'Hoćete li čist vazduh ili 'evro 3' vozila?'\nMoguću zabranu za vozila "evro 3" najavio je predsednik Srbije Aleksandar Vučić 5. novembra 2019.\n"Sve smo bogatiji, što je dobro, ali imamo sve više automobila i isparenja. Videćemo šta još možemo da uradimo kako bismo zaštitili vazduh u našim gradovima", rekao je, između ostalog, Vučić za Radio televiziju Srbije.\nU jeku velike zagađenosti vazduha u Srbiji i raspravi o hitnim merama države, 15. januara 2020. se o tom pitanju oglasio i ministar ekologije Goran Trivan.\n"Hoćete li čist vazduh ili da vozite sa 'evro 3' motorima? Hoćete li ložiti svoje peći na upotrebljena ulja, što je kancerogeno, i gume ili to neće činiti?", upitao je građane Trivan.\nPo podacima Ministarstva unutrašnjih poslova (MUP), koje objavljuje Zavod za statistiku, u Srbiji je 2018. bilo dva miliona putničkih automobila, dok je ukupno registrovano skoro 2,5 miliona drumskih prevoznih sredstava. Iste godine, pokazuje ta statistika, registrovano je samo 70 novih hibridnih automobila i 30 električnih vozila koja se tretiraju kao ekološka.\nBranislav Grković, PR Polovnih automobila, ne očekuje dramatične promene ako se uvede zabrana uvoza starih "polovnjaka".\n"Ne treba paničiti niti očekivati da će se desiti nešto strašno. Automobili sa 'euro 3' i 'euro 4' motorima će ostati na tržištu. Oni će se i dalje pojavljivati na ulicama i u oglasima, a jedina razlika je što neće biti iz uvoza", navodi Grković.\nUkoliko država sprovede najavljeno unapređenje ekološke strategije, koja podrazumeva i subvencije za kupovinu vozila sa niskom emisijom zagađenja, građane koji voze stare automobile mogao bi da čeka novi trošak.\nŽarko Malinović kaže da je zabrana uvoza "evro 3" kategorije samo jedna u setu predloženih izmena.\n"Nju treba da prate i druge mere u smislu promene načina obračuna i naplate eko-takse po principu da onaj ko više zagađuje više i plaća. Da je prosto uslov da kada registrujete vozilo da ste izmirili obaveze vezane za ekološku taksu", kaže Malinović.\nRepublička Agencija za bezbednost saobraćaja objavila je da na području Beograda vozila u proseku imaju 13 godina, dok se na jugu i jugoistoku Srbije u regionu Pirota, Vranja, Leskovca, Kruševca, Zaječara i Prokuplja voze vozila starija od 20 godina.


Merkelova prevladala još jednu veliku krizu - Sputnjik Srbija\n10:32 24.09.2018 (osveženo 11:57 24.09.2018) Preuzmite kraći link\nNemački ministar unutrašnjih poslova Horst Zehofer rekao je da je nemačka vladajuća koalicija postigla dogovor oko budućnosti šefa obaveštajne službe BfV Hansa Georga Masena.\nSkandal je izbio kada je direktor BfV-a Masen optužen da ima krajnje desna stavove jer je doveo u pitanje autentičnost video-snimka radikala kako progone migrante u istočnonemačkom gradu Kemnicu.\nKoalicione stranke objavile su u utorak da će ga smeniti i premestiti na bolje plaćeno mesto u Ministarstvu unutrašnjih poslova, što je izazvalo velike kritike javnosti.\nAndrea Nahles, čelnica SPD-a, mlađeg koalicionog partnera, rekla je u petak da je to greška, izazvavši zabrinutost u pogledu sudbine vladajuće koalicije, prenosi RTRS.\nNakon sastanka stranaka u nedelju, ministar unutrašnjih poslova Zehofer rekao je da su se dogovorili da će Masen raditi kao poseban savetnik u Ministarstvu unutrašnjih poslova, ali da neće dobiti višu platu.\nIstakao je da nije bilo rizika od raspada vladajuće koalicije zbog te afere.\nNa sastanku su bili Merkelova, Zehofer i Nales.


Izvještaj o stanju u Zeničko-dobojskom kantonu za dan 29.03.2016.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija na svim putnim pravcima, bez posebnih ograničenja. Skrećemo pažnju na učestale odrone zemlje ili kamenja na kolovoz i savjetujemo oprezniju vožnju. Na području Kantona javni…\nIzvještaj o stanju u Zeničko-dobojskom kantonu za dan 28.03.2016.godine\nIzvještaj o stanju u Zeničko-dobojskom kantonu za dan 27.03.2016.godine\nIzvještaj o stanju u Zeničko-dobojskom kantonu za dan 26.03.2016.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija na svim putnim pravcima, bez posebnih ograničenja. Putevi su mokri i klizavi usljed kišnih padavina koje su zahvatile područje Kantona. Na putnim pravcima koji prolaze…\nIzvještaj o stanju u Zeničko-dobojskom kantonu za dan 25.03.2016.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija na svim putnim pravcima, bez posebnih ograničenja. Zbog magle vidljivost je smanjena na dionici Sarajevo sjever-Zenica jug. Na dionicama u višim predjelima, na mostovima i…\nIzvještaj o stanju u Zeničko-dobojskom kantonu za dan 24.03.2016.godine\nIzvještaj o stanju u Zeničko-dobojskom kantonu za dan 23.03.2016.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija na svim putnim pravcima, bez posebnih ograničenja po mokrim putevima. Zbog novih padavina učestali su odroni zemlje ili kamenja na putnim pravcima koji vode kroz…


Siromašnim niškim porodicama brašno i kozmetika, uskoro i ogrev - Naši u svetu\nSiromašnim niškim porodicama brašno i kozmetika, uskoro i ogrev\nObjavljeno 04/11/18 u 11:35\nFoto / Printscreen / You Tube\nNIŠ – Najsiromašnijim porodicama u Nišu Crveni krst deli pakete u kojima je brašno i kozmetika za higijenu, a uskoro će dobiti i drva za ogrev, piše na gradskom sajtu. Prema najavama, oni koji žive u najlošijim uslovima mogli bi da dobiju i drugu pomoć pred predstojeću zimu.\nCrveni krst i ove godine sprovodi akciju podele humanitarnih paketa, a kako kaže sekretarka organizacije Sanja Stojanović, pripremili su 500 paketa, od kojih je 300 već podeljeno siromašnim porodicama. Najavljuje da će od naredne nedelje početi isporuka ogrevnog drveta za najsiromašnije.\nReč je o jednokratnoj pomoći koja se dodeljuje pod pokroviteljstvom Ministarstva za rad, boračka i socijalna pitanja – navode na gradskom sajtu.\nPomoć je dobila osmočlana porodica Jovanović u Lalincu, kako kažu, koju čine 70 – godišnja starica koja živi sa dva sina, jednim teško bolesnim, kao i petoro unučića koji imaju od 7 do 17 godina i koji odrastaju bez majke.\nI petočlana porodica Mladenović u Sečanici, koja živi u skoro neljudskim uslovima i jedina primanja su im socijalna pomoć, dodaju, dobila je ovaj skromni paket.\nPorodice je sa ekipom Crvenog krsta obišla većnica za socijalna pitanja Tijana Đorđević Ilić koja je najavila da će i Grad pokušati da im pomogne.\nPre svega najmlađima, kroz mere Pronatalitetne politike za porodice sa decom u ruralnom području – naodi se na sajtu grada Niša.\nUz pomoć donatora će, kako je objasnila, pokušati da poprave uslove u kojima ove porodice žive, a iz Crvenog krsta najavljuju da će im dati garderobu, koja im je potrebna pred zimu.\nIzvor Južne vesti.com\tni.rs\nCrveni krstNišPomoć siromašnima\nĐUKANOVIĆ: Priština ima preambiciozan cilj\nLJUBIMCI: Kako da prepoznate da vaš pas ima bolove?\nMediji: Dragan Bjelogrlić napao Gagu Antonijevića u Nišu\nHoror u NIŠU: Četiri muškarca obljubili devojku iz HJUSTONA, za sve se saznalo tek…\nVIOLINA JE ČINI SREĆNOM! Malena Emilija ima samo šest godina, a već je osvojila 18…\nUHAPŠENA PO POTERNICI INTERPOLA: Nemačka državljanka osumnjičena za utaju milion i po…\nU krvavoj tuči u Nišu napadnut i Nemac: Sevale pesnice a građani sve snimali…\nSWISS obnavlja liniju od Ciriha do Niša\nLetom za Maltu, Rajaner se vratio na niški aerodrom “Konstantin Veliki”\nSNIMAK KOJI JE BRZINOM MUNJE POSTAO HIT! Pitali Nišliju koju je vakcinu izabrao, a…


Део документације јеврејских општина на непознатом месту | Јадовно 1941. – КУЛТУРА СЈЕЋАЊА\nSavez jevrejskih opština Srbije, koji predvodi stari predsednik Robert Sabadoš, tvrdi da su pučistički iseljeni iz kancelarija, dok Jevrejska opština Beograd saopštava da je važna dokumentacija iseljena bez najave\nZgrada u Ulici kralja Petra u Beogradu\n(Foto J. Čalija)\nZaključana vrata kancelarija, sudski postupci i policija: sve je ovo proteklih nekoliko dana obeležilo događanja u jevrejskoj zajednici u Srbiji. Savez jevrejskih opština Srbije, krovna organizacija jevrejske zajednice, već nekoliko nedelja praktično je podeljen: s jedne strane je stari saziv, čiji je predsednik Robert Sabadoš, izabran na mesto predsednika SJOS prošle godine, a s druge novi, na čijem je čelu Igor Ginzberg, izabran za predsednika SJOS na vanrednoj izbornoj skupštini Saveza 1. jula.\nSavez koji predvodi Sabadoš osporava legitimnost izborne skupštine s početka jula, dok novoizabrano rukovodstvo tvrdi da je i izbor Sabadoša bio nelegitiman, kao i da su postojale brojne nepravilnosti pri trošenju sredstava dobijenih po osnovu Zakona o vraćanju imovine žrtava holokausta koje nemaju živih zakonskih naslednika.\nRobert Sabadoš, glavni rabin u Srbiji Isak Asiel i članovi izvršnog odbora, trebalo je da održe u nedelju sednicu u prostorijama Saveza jevrejskih opština u Ulici kralja Petra u Beogradu, ali su naišli na zaključana vrata.\nNaime, kako se navodi u jučerašnjem saopštenju koje su potpisali Sabadoš i rabin Asiel, „legalno izabranim rukovodiocima i članovima Izvršnog odbora SJOS, po oprobanom mehanizmu pučista, u nedelju 29. jula fizički je onemogućen pristup prostorijama koje koristimo već 70 godina”. Zgrada je, kako nam je objašnjeno, u vlasništvu Jevrejske opštine Beograd, ali i Savez u njoj ima svoje kancelarije. Robert Sabadoš objašnjava za „Politiku” da su, posle menjanja brava, u ponedeljak iselili deo službi i dokumentacije iz zgrade kako bi mogli da nastave da rade.\n– Tada su predstavnici nelegitimno izabranog novog rukovodstva Saveza pozvali policiju, ali nikakvih incidenata nije bilo. Policija je samo konstatovala da treba sami da rešimo svoje imovinskopravne poslove. Smatramo da su vanredna izborna skupština 1. jula, kao i odluke koje su na njoj donete, a tiču se novog rukovodstva Saveza jevrejskih opština Srbije, nelegitimni i zbog toga smo pokrenuli i sudski postupak – rekao je Sabadoš.\nDržavnim organima obratilo se i rukovodstvo izabrano na toj skupštini. Oni su Ministarstvu pravde, koje vodi Registar crkava i verskih zajednica, podneli dokumentaciju kako bi lice ovlašćeno da zastupa Jevrejsku zajednicu, jednu od sedam tradicionalnih, bilo promenjeno u Registru. Dakle, da umesto Roberta Sabadoša, koji se sada vodi u Registru, bude upisan Igor Ginzberg. Ministarstvo ima rok od 30 dana da na ovaj zahtev odgovori i taj rok ističe za nekoliko dana.\nO dešavanjima u proteklih nekoliko dana i iseljavanju dela službi i dokumentacije svoje članove obavestila je i Jevrejska opština Beograd. Inače, sa jevrejskom opštinom Kikinda i Priština, JOB je svojevremeno i zakazao vanrednu izbornu skupštinu koja je izabrala novog predsednika i rukovodioce Saveza.\n„Sa žaljenjem konstatujemo da su pojedini članovi Jevrejske opštine Beograd prisustvovali tužnoj sceni iznenadnog iseljavanja kancelarija Saveza jevrejskih opština Srbije sa dokumentacijom i inventarom iz Ulice kralja Petra 71 a, registrovanog sedišta svih Jevreja Srbije. Mimo bilo kakve najave, obaveštenja, dogovora i pod okriljem noći koja dolazi, dokumentacija svih Jevreja Srbije sklonjena je, iz neznano kojih razloga, na za sada nepoznatu lokaciju”, navodi se u saopštenju.\nIstiče se, takođe, da je izostalo strpljenje da se sačeka odgovor nadležnih državnih organa o legitimitetu Vanredne izborne skupštine Saveza jevrejskih opština Srbije.\n„Ne možemo, a da se ne otmemo utisku da manja grupa članova jevrejske zajednice već duže vreme aktivno inicira i sprovodi politiku sve dubljeg razdora u Jevrejskoj zajednici Srbije uz očiglednu podršku rabina Isaka Asiela”, ističe se u saopštenju Jevrejske opštine Beograd.


16.11.2018. – Prnjavor.info\nDan: Novembra 16, 2018\nNizom aktivnosti obilježiće se stogodišnjica oslobođenja Prnjavora u Prvom svjetskom ratu\nUdruženje ratnih dobrovoljaca 1912 – 1918 njihovih potomaka i poštovalaca Prnjavor, nizom aktivnosti obilježiće stogodišnjicu oslobođenja Prnjavora u Prvom svjetskom ratu. U ponedjeljak i utorak u dvjema osnovnim školama u Prnjavoru profesor istorije i tehnički […]\nU mjestu Lužani, opština Prnjavor, dogodila se saobraćajna nesreća u kojoj su, prema prvim informacijama, dvije osobe poginule, a dvije povrijeđene, rekla je Srni portparol Policijske uprave Banjaluka Marija Markanović. TV K3 Markanovićeva je rekla […]\nPromovisana Orlovićeva “Škola prosjaka”\nU prostorijama Narodne biblioteke u Prnjavoru večeras je promovisana knjiga Mihajla Orlovića “Škola prosjaka”. TV K3 Orlović je rekao Srni da su priče koje su se našle u ovoj knjizi nastajale postepeno, godinama, kao izraz […]\nPrnjavorski tekvondoisti putuju na Prvenstvo BiH\nBužim će sutra biti domaćin 4. ITF Prvenstva BiH u tekvondou, na kojem će učestvovati i Tekvondo klub “Prnjavor”. U pojedinačnoj i ekipnoj konkurenciji Prnjavorčani će učestvovati sa 24 takmiačara koji će u tri starosne […]\nMladi farmeri – Uroš Šušak: Kako sam postao cvjećar?\nU okviru kampanje MLADI FARMERI bio je otvoren poziv za mlade (od 16 do 30 godina) na temu Najbolja prica o mladima u agrobiznisu u organizaciji MUNJA Inkubatora i podrske programa Prilika Plus. Pored toga vise […]\nTeška saobraćajna nesreća na Vijaci, dvoje mrtvih\nVečeras oko 18h časova na magistralnom putu Prnjavor Derventa u mjestu Vijaka došlo je do saobraćajne nesreće gdje je dovoje ljudi izgubilo život. TV K3 Nezvanično saznajemo da su poginuli pješak i vozač u Pegouet […]\nIz Elektrodistribucije Prnjavor obavještavaju stanovništvo da će u ponedjeljak,19.novembra od 08:00 do 16:30 bez napajanja električnom energijom ostati sjeverni dio opštine Prnjavor (Donji Grabik, Gornji Grabik i Gornji Ilova) zbog rekonstrukcije srednjenaponskog voda od TS […]\nPred nama je još jedan zanimljiv sportski vikend u kojem će u fokusu biti nastupi pnjavorskih klubova. Fudbaleri Ljubića će nakon senzacionalnog trijumfa nad Borcem i plasmana u polufinale Kupa RS, u posljednjem jesenjem kolu […]\nOpštinska uprava opštine Prnjavor obavještava javnost da u skladu sa Odlukom o radu u dane republičkih praznika na dan, 21. novembar – Dan uspostavljanja Opšteg okvirnog sporazuma za mir u BiH u okviru prijavljenog radnog […]


Helikopteri Oružanih snaga BiH i njihove posade osposobljene su za gašenja požara iz vazduha, a obuka je završena uspešnim probnim letom, saopšteno je iz OS BiH.\nKako je navedeno u saopštenju, helikopteri su opremljeni nedavno nabavljenim sistemom za gašenje požara „Bambi Bucket 1012“.\nNe radi se ni o kakvoj skupoj hajtek opremi, nego o specijalnom buretu, koje se okači o helikopter, kako bi se na pravom mestu i u pravo vreme vatra mogla gasiti iz vazduha.\nNije u pitanju čak ni neka naročito velika količina vode: “Bambi Bucket 1012” ima kapacitet od svega 500 litara, ili pola kubika vode, što je zapremina osrednje kace za šljive, piše Srpskainfo.\nIpak , vatrogasci kažu da tolika količina vode, ako se dejstvuje iz vazduha u pravi čas, može biti presudna za gašenje požara, pogotovo u nepristupačnim predelima.\n“Bambi Bucket “, kako bi se reklo u malo slobodnijem prevodu “leteće burence” nije ni naročito skupo: u SAD se može naći čak i na internet oglasnicima za desetak hiljada dolara.\n“SADEJSTVO” Oružane snage BiH i MUP Srpske na zajedničkoj vežbi (FOTO)\nNa predlog Vlade Republike Srpske, a nakon pribavljenog mišljenja predsednika Narodne skupštine Republike Srpske, predsednica Srpske Željka Cvijanović donela je pet uredbi sa zakonskom snagom.


Otkriveni ostaci aviona oborenog pre 75 godina | Novosti.RS\nsreda, 22. 01. 2020. u 22:54\nAP Photo/Dominik Gajda\nIstoričari na jugu Poljske saopštili su danas da su okrili ostatke aviona iz Drugog svetskog rata, koji su koristile sovjetske vazdušne snage, a koji je oboren pre 75 godina.\nDelovi aviona B-25 Mičcel američke proizvodnje, kao i ljudski ostaci otkriveni su blizu grada Birun gde je prema rečima svedoka oboren avion 19. januara 1945, objavio je na svojoj Fejsbuk stranci Regionalni istorijski muzej, prenosi AP.\nOstaci četiri osobe i delovi sovjetske uniforme pronađeni su među ostacima aviona, a nakon otkrića, istraživanja na tom području su zaustavljena i zabranjeno je da se ulazi u tu oblast.\nPrema tvrdnjama lokalnih istoričara, a zasnovanih na rečima svedoka i beleškama, taj avion je bio u misiji bombardovanja železničke stanice blizu Ostrave u sadašnjoj Češkoj, ali ga je oborio nemački bombarder.\nPročitajte još: Nađena olupina američkog nosača iz Drugog svetskog rata\nSovjetske vazdušne snage imale su 861 bombardera B-25.


Ministar Stefanović u poseti policajcu Dejanu Đorđeviću\n- On je zadobio teške povrede obavljajući svoje aktivnosti regulisanja saobraćaja na delu opštine Čukarica savesno i propisno obeležen u skladu sa zakonom. Istraga će pokazati prave razloge koji su doveli do ove teške nesreće - naglasio je Stefanović.\nKako "Blic" nezvanično saznaje, na policajca je, tokom kontrole saobraćaja, naleteo Aleksandar T., vozač "tojote", koji je oborio Đorđevića i naneo mu teške telesne povrede.\nNakon incidenta, vozač je uhapšen, određeno mu je zadržavanje, pa će sutra biti priveden u Drugo osnovno tužilaštvo.\n- Policajci obavljajući svoje redovne zadatke neretko rizikuju i svoj život u nekim aktivnostima, za koje građani možda ne bi rekli da su tako opasne. Policija je tu zbog svog naroda i da štiti bezbednost svih građana koji svakodnevno učestvuju u saobraćaju - poručio je Stefanović.\nStefanović je istakao da je dobro što je povređeni saobraćajni policajac zbrinut na VMA, vrhunskoj zdravstvenoj ustanovi, u kojoj lekari preduzimaju sve što je neophodno i prognoziraju da će se Đorđević potpuno oporaviti.\n- Zahvalni smo i načelniku Vojnomedicinske akademije, svim lekarima i ovoj ustanovi zato što su uvek tu za pripadnike policije, da im pruže najbolji mogući tretman. Nadam se da ćemo uspeti da i u narednom periodu zajedničkim snagama gradimo i bolju zdravstvenu zaštitu za sve policajce, ali i da svim merama koje preduzimamo zaštitimo njihov život na bolji način - istakao je ministar.


©UNESCO - P. Chiang-JooSektor za prirodne nauke doprinosi misiji UNESCO-a koristeći nauku u cilju izgradnje mira, iskorjenjivanja siromaštva i promocije održivog razvoja.\nUNESCO putem sektora prirodnih nauka:\ndjeluje kao platforma za razmjenu ideja i postavljanje standarda;\npromoviše dijalog između naučnika i kreatora politike, i\ndjeluje kao katalizator za inovativne inicijative u oblasti nauke širom svijeta, posebno u Africi.\nIzdvojene teme u okviru ove oblasti su: održivi razvoj, osnovne i tehničke nauke, ekologija, odnos između razvoja i očuvanja životne sredine i oblast voda i njihovih pridruženih ekosistema. Jedan od značajnijih programa koji se provodi u ovoj oblasti je Međunarodni hidrološki program (IHP) čiji je osnovni cilj da se ugroženost vodnih resursa svede na najmanju moguću mjeru, uzimajući pri tom u obzir društvene izazove i interakcije, uz kreiranje odgovarajućih pristupa održivom upravljanju vodama.\nU okviru srednjoročne strategije UNESCO-a za period 2008-2013 (Dokument 34 C/4) kao sveobuhvatni ciljevi za oblast prirodnih nauka navedeni su:\nUsavršavanje naučnog znanja za korist životne sredine i upravljanja prirodnim resursima;\nUnaprijeđenje politike i izgradnje kapaciteta u oblasti nauke, tehnologije i inovacija;\nDoprinos pripremljenosti za prirodne katastrofe i ublažavanje njihovih posljedica.\nSprovođenje aktivnosti sektora prirodnih nauka u okviru konteksta UNESCO-vog strateškog planiranja kao i rukovođenje koje se zasniva na rezultatima grupisani su u četiri glavne linije akcija:\npovećanje primjene nauke putem integrisane politike nauke, tehnologije i inovacija;\njačanje naučnog obrazovanja i izgradnje kapaciteta u naukama;\npromovisanje održivog upravljanja i očuvanja slatkovodnih, zemaljskih resursa i biodiverziteta, kao i otpornosti na katastrofe;\npoboljšanje upravljanja i jačanje međudržavne saradnje za upravljanje i zaštitu okeana i priobalne zone.\nSektor prirodnih nauka vodi UNESCO-ov interdisciplinarni rad u sljedećim oblastima: aktivnost UNESCO-a na rješavanju problema u vezi sa klimatskim promjena; naučnog obrazovanja; i doprinosa implementaciji Mauricijus strategije za održivi razvoj malih ostrvskih zemalja u razvoju.\nGlavni programi u prirodnim naukama su:\nNauke o vodama\nNauke o okeanu\nOsnovne (fundamentalne) nauke\nPolitika nauke i tehnologije\nOdrživi život u malim ostrvskim zemljama u razvoju\nSistemi lokalnih i domorodačkih znanja\nSmanjene broja prirodnih katastrofa.\nOd svog osnivanja 1945. godine, UNESCO je djelovao kao katalizator za formiranje mnogih naučnih udruženja i tijela, kao što su Program Čovjek i biosfera (MaB) i Međunarodni Hidrološki program (IHP), koji su pokrenuti u prvim decenijama rada UNESCO.\nSektor za prirodne nauke sprovodi velike međunarodne programe u slijedećim oblastima: slatkovodni svijet, marine, ekološke nauke, nauka o Zemlji i osnovne nauke. Naglasak se daje zemljama u razvoju, kao i na prirodne katastrofe i njihovu prevenciju. Programi su dizajnirani da odgovore na klimatske promjene, rodnu ravnopravnosti, održivi razvoj i iskorenjivanje siromaštva, posebno u malim ostrvskim zemljama u razvoju.\nSektor prirodnih nauka, sa osobljem od oko 200 ljudi u UNESCO-u i kancelarijama na terenu, na čelu sa pomoćnikom generalnog direktora g-đom Grethen Kalonji, sprovodi aktivnosti širom svijeta. Postoji pet regionalnih kancelarija za nauku UNESCO-a:\nDžakarta (Azija i Pacifik);\nVenecija (Evropa i Sjeverna Amerika);\nKairo (arapske države) i\nMontevideo (Latinska Amerika i Karibi).\nCentralni značaj u aktivnostima sektora za prirodne nauke imaju Međunarodni naučni programi:\nMeđunarodni hidrološki program (IHP);\nMeđuvladina komisija za okeanografiju (MOK);\nProgram Čovjek i biosfera (MAB);\nMeđunarodni program u oblasti nauka o Zemlji (IGCP);\nMeđunarodni program osnovnih nauka (IBSP).\nSektor prirodnih nauka takođe sprovodi svoje programe kroz:\nUNESCO-IHE Institut za vode, u Delftu, Holandija;\n"Abdus Salam" Međunarodni centar za teorijsku fiziku (ICTP), u Trstu, Italija;\nZavod za statistiku UNESCO, u Montrealu, Kanada i\nmrežu povezanih centara u oblasti voda, obnovljivih izvora energije, naučne politike, biotehnologije i nauke o Zemlji.


Potpisan ugovor o zakupu zemljišta i gradnji moderne farme goveda u Bosanskoj Krupi - Kozarac.ba\nNačelnik Općine Bosanska Krupa Armin Halitović i vlasnik kompanije “Arifagić-Investment“ Jusuf Arifagić potpisali su danas ugovor o zakupu poljoprivrednog zemljišta na području nekadašnje farme “Pučenik“ u općini Bosanska Krupa.\nOvim činom potvrđene su najave o dolasku jednog od najznačajnijih bh. investitora u Bosansku Krupu i gradnji moderne farme norveških goveda na području farme “Pučenik“.\n“Ovo je najveća pojedinačna investicija u oblasti poljoprivrede nakon rata i evo još jedna potvrda da smo općina sa povoljnim poslovnim okruženjem. Siguran sam da ćemo i u budućnosti, kao što smo radili do sada, biti podrška svim investitorima u realizaciji ideja koje imaju“, istakao je Halitović prilikom potpisivanja ugovora.\nPotpisivanju ugovora prethodilo je niz aktivnosti, između ostalih i usvajanje odluke od strane općinskog vijeća o uslovima i načinu prodaje devastiranih objekata i zemljišta, prema kojoj se kupac između ostalog obavezuje na zapošljavanje radnika.\nU skladu s tim, općinsko vijeće Bosanske Krupe usvojilo je 29. aprila odluku o odabiru najpovoljnijih ponuda i davanju u zakup poljoprivrednog zemljišta “Pučenik“ na deset godina, a kao najpovoljniji ponuđač bila je upravo firma “Arifagić-Investment“.\n“Količine zemljišta su te koje određuju broj grla što direktno utječe na broj radnih mjesta. U svom biznis planu sam između ostalog naveo da ćemo za pet godina stvoriti 200 radnih mjesta. Siguran sam da ćemo mi to ispuniti, a možda uz pomoć administracije i nadam se boljeg političkog ambijenta kada je u pitanju investiranje taj broj i prevazići. Mislim da ćemo biti u stanju da do zimskog perioda osposobimo najmanje dvije štale, stavimo ih pod krov, tako da bi dio proizvodnje bio pokrenut već u ovoj godini“, kazao je Jusuf Arifagić, vlasnik kompanije “Arifagić-Investment“.\nUkupna površina koja je data u zakup je 260 ha. Dio koji je dat na period od 10 godina je u vlasništvu države i cijena zakupa na godišnjem nivou iznosi 7.565,93 KM, a dio poljoprivrednog zemljišta koje je napušteno ili čiji se vlasnik ne može utvrditi dat je na 5 godina sa cijenom zakupa od 17.808,10 KM, također na godišnjem nivou. Inače, 70 posto od zakupa ide u budžet Općine, a 30 posto u budžet USK, saopćeno je iz kabineta načelnika općine Bosanska Krupa.


Stanovnici kineskog sela više neće do kuće putovati „nebeskim stepenicama“ - BIGportal.ba\nStanovnici kineskog sela više neće do kuće putovati „nebeskim stepenicama“\n17 Maja, 2020 17 Maja, 2020 0263\nStanovnici sela smještenog na vrhu litice od preko 800 metara na jugozapadu Kine koji su postali svjetska atrakcija zbog improvizovanih visećih stepenica koje su ih povezivale sa ostatkom svijeta, iseljeni su u novo gradsko naselje. Međutim, ima i onih koji nisu željeli da napuste svoju neobičnu naseobinu.\nSelo Atule’er, u kineskoj provinciji Sečuan, postoji već 200 godina a postalo je poznato u celom svetu kada su se 2016. godine pojavile fotografije dece koja se spuštaju liticom nestabilnim stepenicama napravljenim od ratana ili „nebeskim stepenicama“ kako ih nazivaju meštani.\nOve nedelje 84 domaćinstva Atule’era zauvek je ostavilo ove visove za sobom i preselilo se u stambene blokove bliže centru grada okruga Čaoej udaljenog 75 kilometara, izvestila je kineska državna novinska agencija Singhua.\nIpak, oko 30 domaćinstava je odlučilo da ostane u selu. Atule’er je poslednjih godina postao prava turistička atrakcija. Samo prošle godine su zahvaljujući posetama preko 100.000 turista uspeli da zarade oko 140.000 dolara. Lokalne vlasti žele da razviju turističku ponudu u ovom kraju te planiraju i izgradnju žičare koja će prevoziti turiste uz liticu.


Preporuka: 742 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 849 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 953 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 529 / Link / Molimo vas da se ulogujete ili registrujete da biste mogli da šaljete komentare.\nPreporuka: 2119 / Link / Replika: 15 / Molimo vas da se ulogujete ili registrujete da biste mogli da šaljete komentare.\nPreporuka: 847 / Link / Molimo vas da se ulogujete ili registrujete da biste mogli da šaljete komentare.\nPreporuka: 2545 / Link / Molimo vas da se ulogujete ili registrujete da biste mogli da šaljete komentare.\nPreporuka: 1271 / Link / Molimo vas da se ulogujete ili registrujete da biste mogli da šaljete komentare.\nPreporuka: 1487 / Link / Molimo vas da se ulogujete ili registrujete da biste mogli da šaljete komentare.\nPreporuka: 634 / Link / Molimo vas da se ulogujete ili registrujete da biste mogli da šaljete komentare.\nPreporuka: 422 / Link / Molimo vas da se ulogujete ili registrujete da biste mogli da šaljete komentare.\nPreporuka: 529 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 2020 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 423 / Link / Replika: 9 / Molimo vas da se ulogujete ili registrujete da biste mogli da šaljete komentare.\nPreporuka: 423 / Link / Molimo vas da se ulogujete ili registrujete da biste mogli da šaljete komentare.


eu.me - Žugić u Briselu: Pozdravljen napredak u ispunjavanju obaveza iz evropske agende\nsrijeda, 24 jun 2015 22:22\nPrvog dana trodnevne službene posjete evropskim institucijama, ministar finansija dr Radoje Žugić susreo se u Briselu sa generalnim direktorom Evropske kancelarije za borbu protiv prevara (OLAF) g-dinom Đovanijem Keslerom, generalnim direktorom za konkurenciju u Evropskoj Komisiji g-dinom Aleksanderom Italianerom i direktorom za carinsku politiku, regulativu i tarife u EK, g-dinom Filipom Kermodeom.\nU razgovoru sa Generalnim direktorom OLAF-a, Đovanijem Keslerom, ministar finansija je predstavio aktivnosti koje Crna Gora sprovodi u stvaranju uslova za zatvaranje pregovaračkog poglavlja 32 – Finansijski nadzor, sa posebnim fokusom na ispunjavanje evropskih standarda za sprječavanja finansijskih prevara. Predloženo je unapređenje saradnje između institucija Crne Gore i OLAF-a u oblasti prevencije krijumčarenja, formiranjem zajedničkih timova i reilizacijom zajedničkih istraga.\nU fokusu sastanka sa generalnim direktorom za konkurenciju u Evropskoj komisiji, Aleksanderom Italianerom bilo je pitanje državne pomoći.\nZaključeno je da je u ovoj oblasti, uz sugestije predstavnika EK, sprovedeno niz aktivnosti ka ispunjavanju postavljenih mjerila za otvaranje pregovaračkog poglavlja 8 – Konkurencija.\nMinistar Žugić je izrazio očekivanje da će postavljena mjerila za otvaranje ovog pregovaračkog poglavlja biti ispunjena u najskorijem roku, u cilju povećanja konkurentnosti crnogorske privrede na budućem zajedničkom evropskom tržištu.\nSa direktorom za carinsku politiku, regulativu i tarife u Evropskoj komisiji, Filipom Kermodeom razgovarano je o mjerilima i dinamici ispunjavanja uslova za zatvaranje pregovaračkih poglavalja 16 – Poreska politika i 29 - Carinska unija.\nMinistar je zahvalio Evropskoj komisiji na podršci funkcionisanju i modernizaciji carinske službe u cilju jačanja unutrašnjeg tržišta, koja se ostvaruje kroz učešće Crne Gore u programima Unije Customs i Fiscalis.


U EU na Vidovdan 2014. - Dnevni list Danas\nPočetna » Politika » U EU na Vidovdan 2014.\nU EU na Vidovdan 2014.\nSrbija će postati punopravna članica Evropske unije na Vidovdan 2014, predvideo je, u intervjuu FONETU, potpredsednik Vlade Srbije Božidar Đelić. Objašnjavajući ovu svoju „teoriju“, on je rekao da bi to, simbolički gledano, bio završetak 20. veka, koji je, posle atentata u Sarajevu, počeo Prvim svetskim ratom.\n0Piše: DanasOnline 06. avgusta 2007. 00.00\nU političkom i ekonomskom smislu, 2014. predstavljaće početak novog izbornog i budžetskog ciklusa same EU, u kojem bi, prema njegovim rečima, mogla da učestvuje i Srbija. Đelić smatra da će Srbija u oktobru sigurno parafirati Sporazum o stabilizaciji i asocijaciji sa EU, dok bi, ako se uspostavi puna saradnja sa Hagom, taj sporazum i zvanično mogao da bude potpisan do kraja godine.\nReforme na jesen\nĐelić je najavio da će na jesen predložiti promenu makroekonomske, fiskalne i monetarne politike.\n– Moraćemo da smanjimo javnu potrošnju, monetarna politika će morati da se menja, jer je dovela do velikih gubitaka za Narodnu banku Srbije, negde oko 450 miliona evra, koje ona više ne može da pokriva – rekao je Đelić.\n– Ja ću predložiti seriju reformi u domenu javnih finansija koje se tiču zakona o budžetskom sistemu, kako bi obezbedili da prihodi od privatizacije ni na koji način ne mogu da udu u potrošnju. Reforma će odrediti da novac može biti korišćen u dve namene – ili za vraćanje dugova koje imamo, ili za ono što su investicije u infrastrukturu, a da to ne bude upotrebljeno za političke poene bilo koga. To je bila mana prethodnog NIP – ocenio je Đelić.\n– Moguće je da dobijemo zeleno svetlo, a da Ratko Mladić ne bude u Hagu, mada je najbolji dokaz saradnje – ekstradicija – rekao je Đelić i dodao da Srbija radi sve što je u njenoj moći da završi saradnju s Tribunalom.\nGovoreći o ambicioznom evropskom planu Srbije, Đelić je precizirao da je cilj da se u prvoj polovini naredne godine, tokom predsedavanja Slovenije EU, podnese kandidatura za članstvo, dok bi status kandidata mogao da se dobije u drugoj polovini 2008, kada će Francuska predsedavati.\nĐelić je podsetio da je parlament u prvih nekoliko meseci rada doneo oko 50 zakona i odluka, ali da taj tempo mora biti ubrzan i podsetio da je Vlada usvojila akcioni plan kojim se predviđa usvajanje 44 zakona iz 13 oblasti. Iako još nije isteklo prvih 100 dana rada Vlade, Đelić je ocenio da je situacija bolja nego što su bila očekivanja.\n– Ova vlada je jedinstvena, ali svako radi svoj posao. Premijer je rekao da će dobar deo njegovog rada biti usmeren ka pitanjima kao što je Kosovo i Metohija, dok sam ja zadužen da ga zamenjujem, kao i da se bavim i ekonomijom i Evropom – rekao je Đelić.\nPrema recima Đelića, „nema feuda kao što je bilo u ne tako dalekoj prošlosti, imamo apsolutno jedinstvo oko Kosova, saradnje sa Hagom i borbe protiv organizovanog kriminala i korupcije“.\n– Želeo bih da smo još više uradili, da nismo otišli na godišnji odmor, jer smo tri meseca izgubili na razgovore o vladi – zaključio je Đelić.